
Praefatio. 

J^enecae  rhetoris  suasoriae  et  controuersiae  a  Ciceronis 
usu  loquendi  non  raro  recedere  dudum  intellectum  est, 
nec  tamen  quisquam  accuratius  de  orationis  differentiis 
disquisiuit.  Cum  uero  appareat  iudicium  de  multis  locis 
in  libris  corruptis  ferri  omnino  non  posse,  nisi  recondi- 
tiores  syntaxis  leges  exploratae  sint,  operae  pretium  fac- 
turus  mihi  uisus  sum,  si  usum  particularum  earum 
perquirerem,  quae  maxime  idoneae  sunt  ad  Senecae  lo- 
quendi  consuetudinem  perspiciendam :  particulas  loci,  tem- 
poris,  comparationis,  finis,  causae  concessionis. 

Sed  priusquam  ad  rem  ipsam  adgrediamur,  pauca 
praemittenda  esse  uidentur;  qua  in  re  omnia  praeteribo, 
quae  iam  Bursianus,  cuius  editione  l )  usus  sum,  in  prae- 
fatione  et  alii  uiri  docti  in  dissertationibus  recte  animad- 
uerterunt. 


')  Annaei  Senecae  oratorum  et  rhetorum  sententiae  diuisiones 
colores.     Lipsiae,  typis  et  impensis  Breitkopfi  et  Haerteli  1857. 

Nouam  eamque  meliorem,  ut  spero,  editionem  parat  Kiesslingius, 
quae  quod  in  dissertatione  mca  conscribenda  nondum  praesto  fuit  ualde 
doleo.  —  Perfecto  iam  opusculo  per  Kiesslingii  facilitatem  auctore 
Studemundo  prima  nouae  editionis  parte,  quae  pp.  1—48  (Burs.  1 — 38) 
et  65—80  (Burs.  54—67)  continet,  uti  mihi  licuit. 

Quare  et  ubi  Kiessl.  et  Burs.  inter  se  diflerant  et  quae  ego  de  una 
alteraue  lectione  iudicem,  in  adnotationibus    commemorabo. 


2 


Atque  ut  statim  meam  sententiam  aperiam :  in  eo  pleri- 
que  errasse  uidentur,  quod  contextui  orationis  uerba 
immiscuerunt,  quae  Seneca  tamquam  insolentia  et  ab  usu 
suo  prorsus  recedentia  consulto  deque  industria  fugit. 
Hoc  sat  habeo  uno  exemplo  demonstrare:  in  scholis 
peruulgatum  est  apud  Ciceronem  in  interrogatiuis  enun- 
tatis  et  quidnam  et  quid  enim  saepius  inueniri.  Seneca 
hoc  adamat,  ab  illo  plane  abhorret.  Nihilo  autem  setius 
in  omnibus,  quas  ego  inspexi,  editionibus  uno  loco 
p.  157,  14  (Burs.)  quidnam  legitur,  quamquam  in  Hbris 
scriptis  quidam  uolui  quae  peperi  traditum  est;  accedit 
quod  qnidnam  uolui  lectio  ad  sensum  huius  loci  non 
quadrat,  cui  talia  potius  sufficere  me  docuit  Studemundus : 
ecquid  dolui  quom  peperi. 

Idem  contendo  de  iis  particulis  statuendum  esse, 
quae  cum  apud  alios  scriptores  saepissime  legantur,  apud 
Senecam  nusquam  nisi  uno  uel  duobus  locis  extent,  si 
quidem  in  ipsis  his  particulis  sedes  corruptelae  inesse 
uideatur  et  eodem  sensu  aliae  particulae  saepius  legantur.  • ) 

Neque  minus  hoc  cadere  uidetur  in  ea  uocabula, 
quae  in  excerptorum  tantum  libris  oecurrunt.  Com- 
paratis  enim  iis  quae  in  excerptis  exhibentur,  cum  libris 
integris  multa  suo  iudicio  arbitrioque  mutasse  epitomato- 
rem  apparebit.  Quare  si  quid  in  excerptis  eorum  librorum, 
qui  ipsi  non  seruati  sunt,  2)  inuenitur  quod  nullo  alio 
loco  legitur,  hoc,  licet  recte  traditum  sit,  non  rhetori 
ipsi,  sed  epitomatori  tribuendum  esse  censeo,  cum  prae- 


)  cf.  quae  dixi  p.  38  diss.  iiieae  s.  u.  eteuim  et  p.  48  s.  etsi. 

')  uon  integri  traditi  suut  libri  III.  IV.,  V..  VI..  VIII. 


sertim  hunc  ipsis  iis  uerbis  a  probato  sermone  latino  aut 
consulto  aut  neglegentia  recedentem  deprehendamus.  Le- 
gitur  enim  in  excerptis  p.  389,14  aeque-ut,  cum  apud 
rhetorem  cum  uocabulis  aeque,  aliter,  perinde  particulae 
quam  et  ac  constanter  coniungantur.  l)  —  Pag.  391,18 
legitur  inuiria  est,  uf}  quae  structura  nullo  alio  loco 
habetur. 

Quae  de  excerptis  dixi,  eadem  etiam  ad  praefa- 
tiones  librorum  primi  et  secundi,  tertii  et 
quarti,  quippe  quae  excerptorum  tantum  codicibus  ser- 
uatae  sint,  neque  minus  ad  inscriptiones  referenda 
sunt.  —  Has  enim  Senecam  ipsum  non  concepisse  inde 
apparet,  quod  usu  sermonis  a  controuersiis  et  suasoriis 
ipsis  saepius  differunt.  Velut  iurandi  uerbum  inscriptio- 
num  tantum  duobus  locis 2)  coniunctum  inuenitur  cum 
ut  particula;  cum  coniunctio  interdum3)  in  titulis  eadem 
ui  ponitur  atque  qui  pronomen  relatiuum  aut  partici- 
pium  praesentis,  qua  notione  a  Seneca  ipso  non  scribi- 
tur.  Non  dico  Senecae  tempore  themata  controuersia- 
rum  suasoriarumque  certis  uerbis  omnino  non  fuisse 
expressa;  —  nam  in  controuersiis  ipsis  talia  argumenta, 
qualia  superscripta  sunt,  interdum  laudantur4);   —  hoc 


')    cf.  p.  184,11  aliter-quam;  p.  119,3  aeque-quam 

p.  201,29       „         „  p.  154,23     „ 

p.     34,16       „  ac  p.  204,28     „ 

p.     61,21  perinde     „  p.  335,15     „        „  etc. 

J)   pp.  92,19  et  133,2; 
»)  pp.  172,16;  208,2;  298,2;  336,2. 

*)  cf.  pp.  32,22  et  39,2;  pp.  243,13  et  85,9;  —  uerba  quac 
sunt  p.  234,21 :  deliberat  Alexander,  an  Oceanum  nauiget  (Reb- 
ling.)  cum  exaudita  uox  csset:  quousque  inuicte?  integra  ad 
suasoriam  primam  rcferenda  esse  censeo. 


tantum  illis  exemplis  demonstrare  uolui  illa  ipsa  argu- 
menta,  quae  nobis  tradita  sint,  Senecae  tempore  nondum 
esse  concepta,  Quare  uirum  aliquem  doctum,  qui  Sene- 
cae  opera  tractarit,  e  controuersiis  suasoriisque  ipsis  titu- 
los  illos  composuisse  et  in  margine  adscripsisse  puto,  quod 
eo  maiorem  habet  probabilitatis  speciem,  cum  haud  raro 
in  controuersiis  uel  suasoriis  eius  modi  argumenta  lauden- 
tur.  Quod  si  recte  disputaui,  non  mirum  esse  uidetur, 
quod  excerptorum  inscriptiones  saepissime  ampliores  sunt 
quam  controuersiarum  ipsarum.  Fortasse  enim  alius 
quis  uir  doctus  iis,  cum  ei  non  satis  perspicuae  esse 
uiderentur,  suas  notas  adiecit,  quae  postea  a  librario  in 
textum  receptae  sunt ' ).  —  Huius  modi  autem  textu 
epitomator  usus  est,  libri  ipsi  e  codice,  qui  primae  tantum 
manus  titulos  habuit,  fluxisse  uidentur. 

Quare  et  excerpta  et  praefationes  librorum 
primi,  secundi,  tertii,  quarti  et  inscriptiones  ad 
illustrandam  Senecae  loquendi  consuetudinem  caute  ac 
pmdentur  adhibeamus  necesse  est  et  ita,  ut  quotienscum- 
que  ab  usu  rhetoris  recedant,  totiens  id  adnotandum 
esse  putemus. 

Hoc  quoque  commemorandum  esse  censeo,  quod 
rhetor  in  conscribendo  opere  suo  singulorum  rhetorum, 
quos  dicentes  facit,  non  modo  sententiarum  ordinem  re- 
petiisse,  sed  etiam  loquendi  usum,  si  non  omnino,  aliqua 
tamen  ex  parte  imitatus  esse  uidetur;    nam  tantam  sibi 


')  Non  alienuin  uidetur  esse  hoc  Joco  Friedlaenderuin  laudare 
recte  adnotantem  gcsta  Romanonim  inagna  ex  parte  e  Senecae  aug- 
mcntis  fluxisse;  cf.  Friedl.  Sittengesch.  III.  p.  370  et  iml.  lect.  aest. 
acad.    AJb.  Regim    1871. 


esse  memoriam  ipse  * )  professus  est,  ut  et  duo  milia  nomi- 
num  recitata  quo  erant  ordine  dicta  redderet,  et  ab  iis, 
qui  ad  audiendum  praeceptorem  conuenerant,  singulos 
uersus  a  singulis  datos,  cum  plures  quam  ducenti  effi- 
cerentur,  ab  ultimo  incipiens  usque  ad  primum  recitaret. 
—  Hoc  tribus  causis  comprobatur.  Primum  enim  si 
quis  stilum,  quo  Seneca  usus  est  in  praefationibus  iis- 
que  locis,  quos  inter  uerba  singulorum  rhetorum  ipse 
immittit,  cum  eo  comparat,  quem  rbetores  in  controuer- 
siis  suasoriisque  ipsis  adhibent,  Senecae  orationem  multo 
mitiorem  esse  quam  ceterorum  rbetorum  etiam  cursim 
legendo  uidebit.  Adde  quod  non  pauca  uocabula  sunt, 
quae  Seneca  singulos  rhetores  pronuntiantes  faciat,  a  qui- 
bus  tamen  ipse  abhorreat,  ipse  rursus  saepius  talibus 
uocibus  utitur,  quas  rhetores  aliis  eiusdem  notionis  uer- 
bis  circumscribunt.  Utriusque  rei  ex  permultis  exemplis 
nonnulla  eligam.  Latro  enim  locutionibus :  naturale  est, 
ut  2),  facile  est,  ut  %),  idcirco  *)  utitur,  quae  apud  Se- 
necam  ipsum  non  inueniuntur.  Item  Asinius  Pollio  duo- 
bus  locis  namqve  s),  quando  6)  ui  causali,  item  Albucius 
Silus  exspecto,  uf),  mereo,  uts)  scribit;  item  Papirius 
Fabianus  enimuero*);  Arellius  Fuscus  mos  est,  ut10), 
aequum  est,  utxx);  Cestius  Pius  (?)  licet,  ut1*);  Pom- 


')  p.  47,5  seq.;  *)  p.  199,27;  *)  p.  251,19;  20;  omnibus  aliis  locis 
facile  et  difficile  iiocabula  cum  infinitino  coniunguntur,  ut  pp.  12,13; 
25,12;  51,2;  107.18;  118,5  etc.  *)  p.  176,  7;  pro  idcirco  ceteri  rhe- 
tores  scribunt  ob  id,  ob  hoc;  cf.  p.  38  in  adn.  1;  5)  p.  36,21  et  26; 
cf.  quae  dixi  p.  42  s.  u.  nam;  6)  p.  36,30  qnando  eadem  ui  positum 
est  atque  quando  quidem,  quae  uox  non  occurrit;  cf.  Tac.  ann.  1,44; 
4,64;  11,3;  hist.  1,90;  Germ.  33;  7)  p.  208,15;  8)  p.  235,11;  cf.  pp. 
66,12;  88,27;  91,26  etc;  •)  p.  121,5;  ,0)  p.  91,25;  » »)  p.  261,9; 
cf.  pp.  32,2;  94,16;  156,1;  '  >)  p.  270,13;  cf.  pp.  25,24;  62,30;  256,5? 


peius  Silo  iubeo  ttt1);   Cremutius    Cordus    aliter-ac2); 

Titus    Liuius    ut3)    cum   participio   futuri    coniunctum, 

aliaque  multa,  quae  Seneca  ipse  euitauit.  —  E  contrario 

Seneca  p.  52,3  et  8  ideoque  locutione  utitur,  ceteri  rhe- 

toresconstantere/*7te0;p.  48,26  lex  est,  ut4);  p.  256,15 

spero  uts);  pp.  52,21  et  360,11  iam  uero6).  —  Prae- 

terea  si  quis  ea,  quae  Seneca  in  praefationibus  de  stilo 

singulorum  rhetorum  commemorat,   cum  iis  uerbis  com- 

parauerit,  quae  ipsos  pronuntiantes    facit,    eorum    usum 

loquendi  consulto  atque  industria  imitatum  eum  esse  non 

negabit.     Hoc  uno,  si  placet,  exemplo  demonstrabo.  Le- 

gimus  in  praefatione  p.  116,9:  Dicebat  aulem  Fabianus 

fere   dulces   sentenlias,  et  quotiens  'incidebat    aliqua 

materia,  quae  conuicium  saeculi  reciperet,   inspirabat 

mayno   magis    quam  acri    animo:    et  eiusdem  paginae 

1.  19:  locorum  habitus  fluminumque  decursus  et  urbium 

situs  moresque  poputorum  nemo  descripsit  abundantius. 

Numquam  inopia  uerbi  sustitit,  sed  uelocissimo  acfa- 

cillimo  cursu  omnes  res  beata  circumfluebat  oratio. — 

Et  quis  in  conuicia  saeculi  maiore  animo  umquam  inuec- 

tus  est,  quam  Fabianus  p.  120,20  sq.?  quis  pelagus  ma- 

gis  poetice,  ut  ita  dicam,  abundantiusque  descripsit  quam 

idem    rhetor  p.   2,23  sq.?  quis  cruciatus  matris  splendi- 

dioribus  uerbis  depinxitquam  idemFabianus  p.  158,25  sq.? 

At  sufficiant  haec;   rem  accuratius  atque  diligentius 

perscrutandani  aliis  commendo;  ego  uero  ad  propositum 

ipsum  adgrediar. 

')  p.  74,2;  cf.  pp.  34.12;  47,6;  137,6;  102,4;  200,25;  »)  p. 
34,16;  cf.  quac  dixi  p.  3  ct  in  adn.  1;  3)  p.  33,16;  cf.  diss.  rneae  p, 
28;  4)  cf.  pp.  58,10;  142,28"  M  cf.  Caes.  B.  C.  III.  85;  Tac.  ann. 
16.26:   »)  cf.  quae  dixi  p.  26. 


I.  De  particulis  loci. 

Hic  particula  a  Seneca  de  loco  ' )  tantum  usurpatur 
semperque  significat  hoc  loco  uel,  si  ad  rem  ipsam  trans- 
fertur,  hac  in  re  siue  hac  in  parle;  neque  umquam  cum 
particula  interrogatiua  ne  componitur2) 

Hac  uno  loco  p.  80,10  scriptum  eandem  uim  habet 
atque  hac  in  uia, 3)  Coit  cum  praepositione  tenus,  ita 
ut  fiat  hactenus,  quo  uocabulo  rbetor  et  de  loco  et  de 
tempore  saepius  utitur. 

Ibi  particula  rarius  apud  Senecam  inuenitur. 
Occurrit  plerumque  locaii4)  significatione,  ut  p.  93,16: 
ad  cenam  uenit-ibi;  p.  372,7:  ueneris  in  patriam,  ibi; 
temporali,  ita  ut  germanice  reddendum  sit  da,  Graece 
evravd-a  p.  90,31:  quartam  ibi  fecit  guaestionem.  — 
Tralaticio  sensu  usurpatur  p.  124,26:  coepit  a  uetere  et 
explosa  quaestione:  an  in  om?iia  patri  parendum  sit; 
etiamsi  in  omnia,  an  ibi  tantum  non  sit  parendum, 
quos)  efftcitur,  ne  pater  sit.  Non  occurrunt  composita 
ibique,  ibidem,  alibi. 

lllic  saepius  uocabulo  hic  opponitur,   ut  fiat  hic- 


•)  hoc  adnotaui  propter  Hand.  Turs.  III.,  p.  78  sq. 

2)  sed  cf.  hucine  p.  8. 

3)  ab  Hispone  Komanio  dict  m  est;  cf.  quae  dixi  pp.  5  et  6. 

*)  cf.  ibl-ubi  p.  7,15;  10,26;  327,5;  379,14;   ibi-quo  p.  430,8. 
')  eodcm  modo   pronomen    relatiuum    p.    3,13    ad    particulam    eo, 
199,20  ad  illo  refertur;  cf.  diss.  meae  p.  8  et  9. 

illic.  —  Pag.  309,26  illic  mutandum  esse  censeo  in  irriti, 
qua  de  coniectura  sub  uocabulo  abi1)  fusius  disseram. 

ffstic  non  legitur;  alias  tantum  p.  19,9  et  11, 
ubi  positum  est  pro  alibi. . 

Vsquam  p.  1,8  ponitur  antecedente  uoce  nec; 
nusquam,  quod  saepissime  occurrit,  360,19  cum  genitiuo 
rerum  coniungitur,  si  quidem  codice  S,  id  quod  uerisimile 
uidetur  esse,  hic  locus  recte  traditus  est. 

HtlC  uel  lioc2),  quae  forma  saepe  in  libris  in- 
uenitur  de  loco  usurpatum  significat  in  hunc  locum. 
Pag.  60,26  huc  atque  illuc,  p.  79,19  huc-iilo  legitur. 
Vno  loco  p.  284,2  in  enuntiato  interrogatiuo  hucine  habetur. 
Adhuc  temporali  tantum  ui  positum  de  tempore  et  prae- 
senti  et  praeterito  adhibetur;3)  saepissime  pro  etiamnunc 
et  adhuc  non  pro  nondum  scribitur. 

£o  tribus  tantum  locis  notione  locali  ponitur  p.  3,13 
Alexandrum  eo*)  dimittitis,  quod  adhuc  quid  sit  dis- 
putatur;  p.  69,5;  eo  deducta  es-ubi;  p.  71,8:  nec  quis- 
quam  eo  (in  lupanar)  uenit,  ut  iudicet.  —  Notionem 
temporalem  huic  uoci  duobus  locis  rhetor  immiscuit  an- 
tecedente  usque  particula,  pp.  78,13  et  181,17.  —  De 
gradu  Seneca  hoc  uocabulum  ante  comparatiuum  sequen- 
tibus  plerumque  particulis  quia  quod  ut  usurpat,  ubi  nos 
dicimus  um  so  —  weit,  damit.  —  Vno  excerptorum  loco 
p.  386,6  ui  comparatiua  sequente  quo  ponitur  Qe-desto);h) 
omissa  quo  uoce,  id  quod  apud  probatos  scriptores  perraro 


■)  diss,  meae  p.  11.  ')  cf.  pp.  79,19;  149,15;  150,14;  180.18; 
285,20.  3)  cf  pp.  230,11;  271,29:  274,11;  -  uide  etiarn  Draejreri 
Syntiu-  tmd  Stil  fies  Tac.  p.  7.  4)  cf.  p.  7  s.  u.  ibi.  *)  c£.  quae 
dixi  de  eis  structuris,  quae  in  exc.  tantum  leguntur.  p.  2. 


fit,  eadem  notione  p.  48,11  exhibetur.  *)  —  Numquam 
eo  uim  causalem  (-deshalb)  inuoluit.  —  Saepissime  de 
modo  alicuius  actionis  dicitur  sequente  particula  conse- 
cutiua  ut;  quod  ubi  fit,  uoci  eo  plerumque  usque  prae- 
cedit.  Legimus,  ut  exemplum  adferam  p.  16,13:  eo 
peruenit  insania  eius,  ut.  —  Numquam  autem  uocabu- 
lum  eo,  id  quod  alii  scriptores  adamanfc,  2)  ita  cum 
genitiuo  coniungitur,  ut  efficiatur,  si  in  eodem  exemplo 
uersari  licet,  eo  insaniae  peruenit.  —  Adeo  idem  fere 
ualet  atque  ita  uel  sic,  et  ante  nomina  adiectiua  et  ante 
uerba  ponitur.  —  De  particula  ideo  disseram  p.  41.  — 
Eodem  et  eoque  apud  Senecam  ncn  occurrunt 

lllo  saepius  legitur,  illuc  tantum  pp.  60,27  et 
151,18;  isto  p.  160,22;  istuc s)  particula  non  inueni- 
tur;  alio  p.  55,26. 

Hinc  uocem  rhetor  ponit  p.  164,6,  ubi,  licet  recte 
tradita  sit,  dubitari  potest,  utrum  uim  habeat  localcm  an 
temporalem,  cum  uerba  antecendentia  pessime  corrupta 
sint.  Hinc-hinc  pro  hinc-illinc,  a  qua  structura  Seneca 
se  abstinuit,  exhibetur  pp.  141,6  et  316,11.  —  De  tem- 
pore  usurpatum  (von  der  Zeit  an)  legimus  hinc  p.  93,26, 
ubi  sequitur  citm  temporale.  —  De  causa  p.  130,14 
dicitur.  — 

In  iufle  particula  adhibenda  congruit  fere  Seneca 
cum  ceteris  scriptoribus ;  nisi  quod  ei  uim  temporalem 
non  tribuit.  —  In  unam  uocem  saepe  coit  cum  de,  sub, 


')  cf.  Draeger.  p.  60;  fortasse  ad  hunc  locum  quadrant  quae  dixi 
p.  6.  *)  exempla  cumulari  uix  opus  est;  quae  qui  requirit,  conferat 
Hand,  Turs.  III,  p.  419.  a)  p,  312,15  istuc  forma  uestusta  pro  istud 
ponitur. 

per  praepositionibus,  Deinde1)  semper  de  tempore  dic- 
tum  plerumque  ordinem  exprimit,  quo  res  se  excipiunt, 
qua  de  re  plura  dicemus,  cum  ad  particulas  temporis 
uenerimus.  Ponitur  et  ineunte  oratione  et  alterum  locum 
tenet,  nonnusquam  in  ipsa  media  sententia  legitur.  — 
Subinde  modo  nostrum  sogleich,  modo  von  Zeit  %u  Zeit 
significat. 2)  —  Perinde  legitur  p.  61,21  ui  comparatiua 
coniunctum  cum  ac  particula. 3)  — <  Exinde  et  proinde 
particulae  Senecae  displicent. 

lllinepp.  26,18  et  154,9  ui  locali  ponitur,  istinc 
p.  71,13;  utriiliqiic  pp.  86,9;  120,23;  373,23;  utro- 
fjlie  forma  non  occurrit. 

Transeo  ad  interrogatiuas  et  relatiuas  particulas  loci. 

Oliil  eadem  ui  ponitur  atque  qua  uia,  ut  pp.  213,24; 
275,7;  302,5  et  qua'emts  (quod  ipsum  non  legitur)  ut 
pp.  1,11;  20;  22,21.  Ne  ceterae  quidem  particulae  cum 
qua  compositae  inueniuntur. 

Vbi  primum  localem  habet  uim  et  plerumque  re- 
latiuum  est;  antecedunt  saepissime  uocabula  ibi,  huc,  illo, 
illic,  inde:  neque  minus  in  interrogationibus  et  rectis  et 
obliquis  occurrit.  Numquam  ita  a  Seneca  usurpatur,  ut 
genitiuus,  id  quod  non  ita  rarum  est  apud  alios  scripto- 
res,  sequatur,  uelut  ubi  gentium,  ubi  terrarum.  — 
Notione  temporali  posita  est  particula  p.  24,24;  omnis 
destruit4)  animum  dies,  ubi  ignominia  spem  premii, 
ubi  nullam  meminit  aciem,   nisi   qua  fugeiit,    Qeder 


l)  Dein  forma  non  occurrit.      »)  cf.   pp.   44,12;    51,22;   107,16; 
120,23;  241,7;  364,4:  385,18,     *)  cf.  quae  dixi  p.  3  in  adn,  1. 

*)  codd.  pro  dcstruit  aut  est  sit  aut  est  situ  praebent,  quao  sisrna 
a  Schotto  in  destituit  mutata  Kiessl.  recepit 

Tag,  an  welchem)  et  p.  390,6 :  tunc  eius  modi  colori- 
bus  utendum,  ubi  uerendum  est  etc,  numquam  autem 
rhetor  ubi  particulam  sic  usurpat,  ut  idem  ualeat  atque 
nostrum  sobald  als;  !)  legitur  quidem  in  excerptis 
p.  429,22:  loquor,  ubi  primum  licet;  sed  ut  codicibus 
haec  uerba  recte  tradita  sint,  tamen  quin  epitomatori, 
non  Senecae  tribuenda  sint,  uix  dubium  est;  praeterea  ne 
omnibus  quidem  libris  ubi  primum  traditur,  sed  cod. 
Parisinus  (P),  qui  saepius  ueram  lectionem  tenet,  hoc 
loco  praebet:  torqueor  ut  primum.  —  At  liceat  mihi 
etiam  de  alio  loco  quae  mea  sententia  sit,  aperire.  Est 
in  codicibus  p.  309,26;  nec  illic  ubi  redimus  omnis 
gloria  in  una  domo  erat;  quae  uerba  sic  ferri  non  posse 
iam  Vahlenus  in  Mus.  Rhen.  uol.  XIV.  demonstravit  et 
scribendum  esse  proposuit:  nec  illinc  nudi  redimus. 
Sed  nudi  uocabulum,  ut  iam  Bursianus  in  Specilegio  2) 
recte  animaduertit,  non  idem  significare  potest  atque 
sine  spoliis;  quare  Bursianus  lacunam,  quam  in  editione 
sua  post  illic  uoculam  statuit,  sic  expleri  uult:  necillic 
[hortari  me  ad  uirtutem  desiisti;]  ubi  redimus,  omnis 
gloria  in  una  domo  erat.  Licet  uerba  nec-desiisti, 
idoneum  sensum  efficiant,  quid  sibi  uult  altero  enuntiato: 
iibi-erat?  Primum  rhetori  particulam  ubi  hac  ui:  sobald 
als  tribuere  nullo  modo  debemus;  deinde  ne  hoc  quidem 
adsequor,  quo  modo  sana  sententia  aut  insit  aut  extricari 
possit.  Quare  equidem  Vahleni,  qui  uerum  loci  sensum 
diuinasse  mihi  uidetur,  uestigia  secutus  pro  eo,  quod  est 


')  pro  ub\  hac  notione  Seneca  scribit  ut;cf.  pp.  34,24;  35,1 ;  87,6  etc, 
a)  Specil.  crit.  in  Annaei  Senecae  libr.  contr.  et  suas  Turici  1869. 

in  libris  illic,  scribendum  fpropono  irriti,  id  est  sine 
euentu;1)  in  ubi  autem  uoce  uestigia  uocabuli  nrbeni 
latere  crediderim.  Quod  si  placet,  ante  uocem  urbein 
praepositio  in  requiritur,  quae  ut  in  aliis  sic  etiam  in 
Senecae  libris  manu  scriptis  saepissime 2)  excidit.  Igitur 
hunc  locum  exempli  gratia  sic  legamus:  processi  tecum 
in  acieni,  nec  irriti  in  urbem  redimus:  omnis  gloria 
in  una  domo  erat,  quae  uerba  sensui  saltem  satisfacere 
uidentur. 

Reliquum  est,  ut  de  particulis  quibusdam  disseram, 
quae  cum  uocabulo  ubi  in  unam  uocem  coeunt  aliubi, 
ubique,  ubicumque.  —  Aliubi-aliubi  p.  159,22  legitur 
pro  nostro  nier-da,  ubique  pp.  109,5;  318,3;  121,163); 
ubicumque  saepius  occurrit.  —  Sicubi  in  editione  Bur- 
sianea  legitur  p.  121,19;  qui  sicubi  tectis  iniectus  est 
forluito  siluae  et  nemora  illa  urbium  excidia  sunt. 
In  codicibus  est:  qui  subiectis  iniectus  est  fortuitos 
quae  et  beuna  illa  urbium  excidia  sunt.  Sed  patet 
totum  hunc  locum  misere  corruptum  esse,  nec  quisquam 
quomodo  sanandus  esset  inuenit.  Ante  omnia  autem 
constare  uidetur  Bursiano  rem  male  cessisse  in  uerbis 
librariorum  culpa  ualde  dilaceratis  sicubi  particulam  po- 
nenti,  quae  nullo  alio  loco  firmatur*). 

Quo   uocabulo  rhetor  ui  et  locali  et  finali  utitur. 
Pag.  95,29  legitur:  an  nemo  iureiurando  teneatur,  quo 


1 )  irritus  uocabulum  hac  notione  absolute  positum  habent  Tac.  ann. 
1,59;  14,7;  15,25;  hist.  3,20;  L.  Sen.  de  benef   6.11. 

a)  cf.  pp.  3,1;  166,26;  170,20;  182,23  etc. 

3)  Hoc  Joco  sequitur  genit.  gentium. 

*)  cf.  quae  dixi  p.  2.  Nunc  Kiesslingius  sicttbi  particula  recte 
sublata  proposuit:  qui  siue  subiectus  tectis  siue  fortuitus  etc. 

per  necessitatem  adactns  est,  ubi  particula  quo  ad 
iureiurando  uerbum  relata  pro  ad  quod  posita  est;  — 
p.  183,7  legitur:  quo  terrarum.  —  Quattuor  locis  uim 
finalem  habet  prope  gradum  comparatiuum  et  sequente 
coniunctiuo,  (damit  um  so).  —  De  structura  eo-quo 
iam  antea  disserui  s.  u.  eo.  —  De  compositis  quoad, 
quousque,  quoque,  quominus  suo  Ioco  uerba  faciam.  — 
Aliquo  particula  occurrit  p.  359,13:  omnia  intenta,  ali- 
quo  petentia,  qui  locus  num  recte  traditus  sit,  ualde 
dubito.  Primum  enim  petendi  uerbum  numquam  sic 
construitur,  ut  dici  possit  peto  huc,  eo,  aliquo;  sed 
semper,  quod  sciam,  cum  accusatiuo  coniungitur.  Hoc 
idem  etiam  Schottus  significaturus  scripsisse  uidetur:  om- 
nia  intenta  aliquo,  petentia.  Sed  ne  hoc  quidem  recte 
contextui  dederis :  petentia  enim  uocabulum  absolute  po- 
situm  ualde  displicet;  deinde  illa,  quae  codicibus  tradita 
sunt,ne  ad  sensum  quidem  quadrare  uidentur  qui  talis  fere 
fuit:  omnia  intenta  aliquo,  aliquid  petentia.  Quo- 
cumque  uox  saepissime  apud  Senecam  legitur. 

Ynde  de  loco,  de  origine,  de  causa  dicitur;  neque 
minus  instrumentalem  notionem  habet,  (quod  ubi  fit,  com- 
mutari  potest  cum  quo  ablativo  pronominis),  cuius  usus 
exempla  inuenies  pp.  100,14:  104,30;  366,3:  non  habeo, 
unde  uiuam. —  Vndique  tribus  locis  eadem  ui  occurrit 
atque  nostrum  uberall. 


II.    Be  particulis  temporis* 

TOllHC  particula  plerumque  cum  tempore  praesenti 
neque  multo  rarius  cum  praeterito  construitur ' ),  ut  pp. 
140,14;  194,4;  245,30;  255,18;  259,7  aliis  locis.  Sae- 
pissime  cum  imperatiuo  ad  ornandam  orationem  coniun- 
gitur,  ut  neglecta  paene  temporis  ui  ad  sensum  superua- 
canea  esse  uideatur,  quod  ubi  fit,  imperatiuo  semper 
postponitur,  ut  pp.  19,27;  28,2;  49,18;  89,16;  99,5; 
aliis  locis  permultis.  —  Pag.  189,26  libri  exhibent:  Neca 
durn  parricidam  fuissc,  quem  scis  esse  piratam.  Jah- 
nius  neca  dum  in  neya  olim  mutato  aptam  sententiam 
restituit,  pro  quo  Bursianus  nega  dum  scribi  uult,  quod 
cur  non  recipiendum  sit,  p.  24  diss.  meae  explicabo. 
Equidem  corigendum  esse  censeo  nega  nunc,  quod  et 
excerptorum  libri  exhibent  et  editio  Schottiana.  —  Etiam- 
nunc  plerumque  de  tempore  praesenti  a  Seneca  adhibe- 
tur;  cum  praeterito  pp.  158,5;  163,10;  218,9;  263,20: 
coniungitur,  cum  futuro  p.  221,20;  —  p.  95,10  legimus 
non-etiamnunc,  pp.  145,26  et  163,10  eliamnunc-non, 
(sic  enim  p.  145,26  recte  scripsisse  uidetur  Bursianus); 
utrumque  idem  ualet  atque  nondum2);  etiamnum  forma 
in  codicibus  est  pp.  142,6  et  264,24. 


»)  cf.  Hand.  Turs.  IV.,  337. 
J)  cf.  Hand.  Turs.  II.,  582. 

Tum  et  tunc  promiscue  usurpantur.  Hoc  solum 
tenendum  est  numquam  inueniri  tum  primum,  sed  semper 
tunc  primum,  ut  pp.  61,8;  83,27;  100,7;  232,6;  quae 
exempla  cum  omnium  codicum  auctoritate  fulciantur, 
falso  commemoratum  esse  docent,  quod  legimus  apud 
Reisigium  (Vorles.  ed.  Haase)  in  adnot.  41 9b:  tum  ist 
immer  bewahrt  in  tum  primum.  —  Bursianus  p.  164,14 
id  quod  est  in  libris  tunc,  cur  in  tum  mutauerit,  non 
dispicio;  nam  in  compositione  uerborum  iam  tunc,  pro 
qua  plerumque  legitur  iam  ium,  eum  non  offendisse  inde 
perspicitur,  quod  iam  tunc  seruauit  p.  225,17.  Mihi  qui- 
dem  nihil  obstare  uidetur,  quominus  etiam  altero  loco 
codicum  lectionem  iam  tunc  tueamur,  idque  iam  Muel- 
lerus  uidit  In  enumerationibus  rhetor  neque  tum  neque 
tunc  particulis  utitur,  qua  de  re  conferas  uelim,  quae  di- 
cam  p.  18  diss.  meae;  nec  non  a  forma  copulatiua  cum- 
tum  abhorret,  item  a  compositis  etiamtum  et  etiamtunc. 

Moi  tantum  p.  154,3  inuenitur;  nunci*  duobus 
locis  p.  225,36  de  termino  longius  remoto,  (friiherj  p. 
51,1  de  tempore  modo  peracto  (erst  kur%lich). 

Statim  plerumque  cum  tempore  praeterito,  qua- 
tuor  locis1)  cum  praesenti,  bis2)  cum  futuro  coniungitur. 

Tandcm  de  rebus  iam  diu  exspectatis  usurpatur 
plerumque  in  interogationibus ,  quae  nationem  inde- 
gnationis  inuoluunt,  pro  natn,  quod  Seneca  hac  ui  non 
adhibet;  3)  Graeci  eodem  modo  dicunt  noti. 


')  ef.  pp.  162,25;  109,19;  246,16;  362,6; 
»)  pp.  22,4  et  193,9; 
3)  cf.  quae  dixi  p.  2, 

Dciniim.  (erstj  tribus  locis  inuenitur  pp.  5,20; 
36,7;  424,10;  primo  loco  adiectum  pronomini  demon- 
stratiuo,  altero  particulae  tunc;  tertio  praecedit  in  senec- 
tute.  —  lllico  non  occurrit. 

Primuitl  de  tempore  dictum  idem  ualet  atque 
nostrum  %um  ertsen  Male,  in  enumerationibus  erstens; 
quamprimtim  (sobald  als  moglich)  legitur  pp.  44,29  et 
72,19.  Sed  quoniam  enumerationum  mentionem  feci,  hoc 
loco  comprehendam,  quae  uocabula  in  eius  modi  enuntiatis 
adhibuerit.  Primum  igitur  enumerationis  membrum  in- 
troducitur  uocabulo  primum,  alterum  deinde,  ultimum 
plerumque  nouissime  uoce.  Si  plures  quam  tres  articuli 
distinguuntur,  tertius  itidem  a  deinde  particula  incipit, 
nam  tum  in  enumerationibus  non  poni  iam  antea  com- 
memoraui.     Enumerantur  igitur  res  his  uocibus : 

primum  —  deinde  —  deinde  —  nouissime ' ) 

Sed  perraro  enumerationis  forma  tam  concinna  est,  ut 

omnia  haec  uerba  perscribantur;    saepius  modo  pr/mum, 

modo  nouissime,  modo  utroque  omisso  legimus: 

uel   —    —   —   deinde  —  nouissime 

uel  primum  —  deinde 

uel  —    —   —  deinde  — — 

Haud  raro  cum  primum  et  deinde  desint,  pro 
nouissime  alia  uerba  occurrunt,  ut  ad  ultimum*)  uel 
denique*).  —  Pro  primum  Seneca  p.  164,3,  ubi  duo 
tantum  articuli  dirimuntur,  prius  adhibet;  altero  enun- 
tiato  sequitur  deinde.  — 


»)  cf.  pp.  5,27:  29;  31;  —  105,20;  23;  28. 
»)  cf.  pp.  111,8;  154,4  etc. 
s)  cf.  pp.  323;  284,6;  3,21,9; 

Primo  legimus  pp.  33,15;  290,8;  299,15;  395,8, 
ubi  idem  semper  ualet  atque  iniiio,  quod  ipsum  non 
occurrit. 

Denique  p.  107,18  eadem  ui  ponitur  atque  no- 
strum  endlich  einrnal;  p.  93,1  ironica  quadam  ui  idem 
ualet  atque  am  Ende  gar.  —  Plerumque  ab  hac  parti- 
cula  nouum  enuntiatum  incipit;  duobus  praefationum  • ) 
locis  pp.  242,19  et  375,11  Seneca  multa  nomina  inter 
se  ita  conectit,  ut  ultimum  quodque  uocabulo  denique 
adserat.  Duobus  his  locis  uoci,  ad  quam  refertur,  post- 
positum  denique  idem  ualet  atque  que  particula. 2) 

«f  am  plerumque  uertendum  est  sc/ion,  in  interro- 
gationibus  negatiuis  noch.  —  Pag.  43,3  Bursianus  ita 
aut  deleri  aut  mutari  uult  in  iam;  neque  uero  hoc  ne- 
que  illud  mihi  placet;  sed  ita  particulam,  quippe  quae 
saepius  ui  causali  occurrat, 3)  seruandam  et  totum  locum 
sic  legendum  esse  puto:  Breuem  uitam  esse  omni 
(fort.  scr.  homini),  multo  magis  seni;  ita  memoriae 
consulendum,  quae  magnis  uiris  aeternitatem  promit- 
teret.  —  Jam  coniunctum  cum  negatione  semper  uerten- 
dum  est  mehr,  siue  praecedit  negatio,  siue  sequitur.  4) 
Praecedunt  enim  apud  Senecam  uoci  iarn  uocabula  nullus, 
nemo,  uix,  postponuntur  non 5)  et  excepto  uno  excerp- 
torum  lo^o  p.  391,27  nihit.  Neque  praecedit,  si  idem 
ualet  atque  und  nichi,  ut  pp.  27,18;  142,21  etc.  — 


')  cf.  quae  dixi  p.  4. 

J)  cf.  Fritseh:   Vergl.  Bearb.  der  gr.  u.  lat.  Partiheln  I.  39  2. 
»)  cf.  pp.  47,21;  144,25. 
«)  cf.  pp.  107,27;  118,12;  143,26  etc. 
*)  pro  non  iam  (-noch  nicht)  semper  legitur  nandum. 

2 

Saepissime  iam  coniungitur  cum  aliis  temporis  par- 
ticulis,  ut  legamus  iam  nunc  (schon  jetzt)  et  mutato 
uerborum  ordine  nunc  iam  (Jetzt  scAon),  iam  olim  et 
olim  iam,  iam  tum,  iam  tunc,  iam  pridem.  —  Jam  diu 
uno  editionis  Bursianeae  loco  legimis  p.  107,20:  causa 
abdicandi  est,  ne  sine  filio  uiuam,  quem  iam  diu  non 
uiderem,  nisi  abdicarem.  In  libris  exhibetur  tam  diu, 
quod  quare  Bursianus  mutauerit  in  iam  diu,  non  intellego. 
Nam  quod  ad  sensum  attinet,  illud  non  minus  placet 
quam  hoc.  Fortasse  editor  tamdiu  absolute  ponere  ueritus 
coniecturam  illam  obtulit.  Sed  cum  tam  diu  saepissime ! ) 
ita  adhibitum  inueniatur,  iam  diu  autem  nullo  alio  loco, 
codicum  lectionem  hoc  loco  seruandam  esse  censeo.  — 
Jam  uero  Seneca  ipse  pp.52,21  et  360,11  utitur;  iam 
autem  non  occurrit.  —  De  particula  etiam  disseram, 
cum  ad  particulas  comparatiuas  uenero.  — 

De  sempcr,  interim,  olim  uocibus  nihil 
est,  quod  commemorem. 

Pridem  quater  legitur  antecedente  ubique  iam 
particula,  pp.  7,29;  30;  93,18;  298,21;  dudlilll  non 
occurrit. 

Diu  particula  cum  poetae  comici  ita  utantur,  ut 
uertenda  sit  bei  Tage,  Seneca  hoc  sensu  interdiu  composi- 
tum  tribus  locis  adhibet,  pp.  12,18  et  298,10,  ubi  inter- 
diu  nocte  uocabulo,  et  in  excerptis  p.  398,10,  ubi 
noctu  formae  opponitur.  —  Plerumque  autem  temporis 
diuturnitatem  respiciens  diu  idem  significat  atque  per 
longum  tempus.  —    Tamdiu   plerumque  absolute  poni- 


»)  pp.   11,22;  139,20;  173,6;  203.17  etc. 

tur;  p.  131,18  sequitur  quamdiu,  pp.  170,11  et  268,20 
donec.  —  Jam  diu l)  et  iam  dudum  apud  Senecam  non 
occurrunt.  —  Aliguamdiu  ipse2)  in  praefatione  adhibet 
pp.  377,18  et  378,12.  —  Diutius  uim  comparatiuam 
semper  seruat,  quare  plerumque  quam  sequitur;  diutis- 
sime  non  legitur. 

Hodie  et  pro  hoc  die  et  pro  hoc  tempore  3J 
ponitur;  postridie  p.  398,11,  cras  p,  182,20,  lieri 
p.  141,4  occurrunt. 

Ante  saepe  absolute  ponitur;  sex  locis  praecedit 
pauto,  p.  34,13  breui;  saepissime  sequitur  quam,  qua 
de  structura  fusius  disseram,  ubi  ad  uocabulum  prius 
peruenerimus.  —  Antequam  sic  compositum  rarius  apud 
Senecam  inuenitur.  Quod  cum  plerumque  cum  modo 
coniunctiuo  coniungatur,  patet  Senecam  non  eandem  ra- 
tionem  secutum  esse  quam  Liuium,  cuius  de  usu  Kuehn- 
astius  recte  adnotat 4) :  Die  Sache  liegt  auch  fur  L.  so, 
das  sbei  einfachen  Zeitangaben,  deren  Eintritt  man  sich 
als  wirklich  vorstetlt,  in  solchen  Sa/zen  der  Indicativ 
sleht.  Cum  indicatiuo  enim  coniunctum  antequam  his 
tantum  locis  legitur  p.  7,7:  propitiis  auribus  accipiiur, 
quamuis  incredibile  est,  (fort.  scr.  sit5))  quod  excusa- 
tur,  antequam  dicilur;  p.  71,18:  quae  inimicitiae  cuique 
esse  possunt,  quam  nemo  ciuium  suorum  norat,  ante- 
quam   prostitit?   p.    85,22:    antequam    ad   me   redeo, 


')  cf.  quae  dixi  p.  8.  • 

s)  cf.  quae  dixi  p.  5. 

>)  cf.  pp.  165,U;  239,8;  331,27  etc. 

*)  nDie  Hauptpunkte  der  Livian.  Syntax."  Berlin  1872,  p.  238. 

*)  cf.  quae  dixi  diss.  meae  p.  45. 

exierunt1).  Omnibus  aliis  locis  coniunctiuus  ponitur 
atque  adeo  in  iis  enuntiatis,  ubi  facta  sola  commemo- 
rantur:  uelut  p.  133,9:  antequam  iuraremus,  diu  haec 
inter  nos  tacita  lex  erat;  p.  154,15:  (Fabius),  de  quo 
Seuerus  Cassius,  antequam  ab  illo'reus  ageretur  dixe- 
rat  etc.;  p.  211,27:  antequamte  uiderem,  nesciebam  rhe- 
toras  uictoriatos  esse;  p.  235,12:  misericors  in  nos, 
etiam  antequam  rogarem^s,  erat2).  —  Quod  ad  tem- 
pora,  quae  post  antequam  uocem  ponuntur,  attinet:  in- 
dicatiuus  praesentis  historici  legitur  p.  85,22  (in  apodosi 
perfectum);  praesentis  simplicis,  ut  ita  dicam,  p.  7,7  (in 
apodosi  praesens);  perfecti  p.  71,18  (in  apodosi  plus- 
quamperfectum) ;  ceterorum  temporum  indicatiui  non 
inueniuntur.  Coniunctiui  occurrunt  praesentis  tantum 
et  imperfecti,  prout  in  apodosi  aut  praesens  aut  praete- 
ritum  ponatur.  —  Priusquam  particula  utrum  Seneca 
eadem  ratione  utatur  necne,  dici  non  potest,  cum  uno 
tantum  excerptorum  loco  p.  423,21  hoc  uocabulum 
inueniatur.  —  Pro  priusquam  et  antequam  particubs 
antecedente  uoce  negatiua  semper  scribitur  prius-quam 
et  ante-quam  abo  uocabulo  interiecto3);  sed  etiam 
omissa  negatione  saepius  inter  prius  uel  ante  et  quam 
aliaeuoces  inseruntur,  ut  pp.  7,19;  84,11;  277,16;  404,18. 
—  Quod  ad  modum  attinet,   apud  Senecam  nibil  refert, 


»)  Pag.  149,11   legitur:  antequam  moritur,  rogat  uenias,   ubi 

mirum  uidetur  esse,  quod  cum  indicatiuo  coustruitur,  quamquam  in 
oratione  obliqua  positum  e  coniunctiuo  uenias  pendet;  fortasse  scriben- 
dum  est  antequam  moriatur. 

2)  cf.  etiam  Kuehnast.  p.  393  ad  p.  238  sq. 

3)  cf.   pp.    12.5;    29;  58,16;  107,26;  242.15;  243.8:  267.20;  - 
cf.  etiam  Anton  ..iiber  antequam  und  priusquam"  p.  37  sq. 

utrum  negatio  praecedat  necne,  (cf.  tamen  Anton,  iiber 
antequam  und  priusquam  p.  13  sq.) 

Ailtea  p.  237,11  legitur,  ubi  pro  ante  fortasse 
propter  sequentem  accusatiuum  legem  positum  est.  — 

Posteft.  saepissime  inuenitur,  postea-quam  tan- 
tum  p.  266,16:  postea  feci,  quam  dimissus  sum.-  Post, 
post-quam,  posteaquam  non  occurrunt.  —  Postquam 
semper  cum  indicatiuo  (plerumque  perfecti)  coniungitur, 
pp.  23,19  et  83,9  cum  plusquamperfecto.  In  apodosi 
plerumque  perfectum  sequitur;  p.  197,30  imperfectum, 
pp.  87,4  et  142,11  praesens. 

Siilllftl  plerumque  idem  ualet  atque  nostrum  zu- 
gleich;  tribus  locis  sobald  als  pp.  216,4;  311,18;  359,5 
ubi  positum  est  pro  simulac,  quod  bac  notione  non 
inuenitur.  Simul-et  legitur  p.  71,2;  simul  et-et  p.  259,16. 

Dliftll  particula  si  idem  ualet  atque  nostrum  wdh- 
rend,  so  lange  als,  semper  cum  indicatiuo  praesentis 
coniungitur.  Pag.  112,4  perfectum  legitur:  numquid  am- 
plius  pugnauit,  quam  dum  necesse  illi  fui;  qua  in  con- 
structione  Scbottus  quod  offendit,  laudandus  est:  nec 
tamen  minus  displicet  quod  pronomen  adeo  pro  durn 
commendatum.  Veri  mihi  similius  esse  uidetur  dum  ex 
ultimis  quam  uocabuli  litteris  ortum  ideoque  delendum 
esse,  cum  praesertim  nullo  alio  loco  talis  comperatio: 
amplius  -  quam  dum  occurrat J ).  —  In  apodosi  ple- 
rumque  perfectum  et  praesens,  rarius  futurum,  plus- 
quamperfectnm,  imperfectum  inueniuntur.  —  Coniunctum 
cum  coniunctiuo  dum  saepius  pendet   ex  uerbo   exspec- 

')  cf.  quae  dixi  p.  16    s.  u.  nunc.     Kiessl.  proposuit  nuper;  quam 
quantum,  quod  non  melius  placet. 

tandi;  nonnullis  locis  ad  condicionem  relatum  idem  si- 
gniflcat  atque  nostrum  wenn  nur  uel  insofern  als,  ut 
pp.  69,22;  75,1;  85,9;  243,12;  eadem  notione  legitur 
pp.  115,1  et  118,16  dummodo,  p.  116,13  dum-modo; 
dumne  Bursianus  p.  261,22  recte  scripsisse  uidetur  pro 
eo,  quod  in  libris  exstat  dum.  Sed  quodp.  212,23  idem 
codices  secutus  dum  textui  immiscuit  non  adsentimur. 
Legitur  enim:  et  cum  scolastici  maximo  clamore  lauda- 
rent,  (Latro)  inuectus  est  in  eos,  ut  debuit,  et  hoc 
effecit,  ut  in  relicum  etiam  quae  bene  dicta  erant, 
tardius  laudarent,  dum  insidias  uererentur  (libri: 
uerentur).  Facile  intellegi  potest  in  uerbis :  dum  insidias 
uererentur,  inesse  causam,  cur  non  laudauerint;  quare 
scribendum  esse  conicio  cum  uererentur.  —  Interdum 
dum  particula  age  imperatiuo  adicitur,  ut  fiat  agedum; 
Bursianus  etiam  aliis  imperatiuis  Senecam  eodem  modo 
eam  adiecisse  putat;  nam  scribit  et  p.  189,26  negadum, 
quod  cum  Schotto  et  excerptis  mutaui  in  nega  nnnc, 
et  p.  230,14:  exspectadum,  legati  mittuntur,  quae  uerba 
item  excerpta  secutus  mutanda  esse  censeo  in:  exspecta, 
dum  legati  mittantur.  —  Interdum  raro  inuenitur; 
nondum  saepissime;  et  nondum  eadem  ui  atque  neque 
iam  p.  142,4;  Nedum  p.  321,29  antecedente  negatione, 
pag.  30,6  omissa  negatione  * ).  Necdum  inuenitur  tantum 
in  excerptis  p.  429,19,  ubi  idem  ualet  atque  simplex 
nondum 2) 


1 )  Apud   Ciceronem  nedutn  nisi    praecedit    negatio,    non    legitur. 
Liuius  primus  hac  uoce  etiam  omisso  uocabulo  negatiuo  utitur. 
*)  cf.  Draegor  p.  40. 

Oliantlo  et  relatiuum  et  interrogatiuum  de  tem- 
pore  usurpatur;  uno  loco  uim  causalem  habet  p.  36,3, 
ubi  idem  ualet  atque  quandoquidem1),  quodnon  legitur; 
aliquando  saepissime  inuenitur. 

Donec  semper  cum  modo  coniunctiuo  construitur ; 
tribus  locis  ex  exspectandi uerbo  pendet  pp.  64,31;  107,22: 
151,15;  tamdiu  praecedit  pp.  170,11  et  268,21;  usque 
eo  p.  76,13;  absolute  positum,  ita  ut  usque  eo  subaudi- 
endum  sit,  legitur  p.  282,2. 

Qlioacl  tantum  p.  42,11  inuenitur,  ubi  ui  relatiua 
cum  futuro  exacto  coniunctum  eandem  habet  significa- 
tionem  atque  sequens  uocabulum  quamdiu. 

QllOlisque  octiens  ui  temporali  usurpatur  sequente 
indicatiuo  futuri  primi;  tribus  locis  p.  234,22;  26;  27 
diiudicari  nequit,  utrum  uim  temporalem  an  localem 
habeat,  quia  uerbo  finito  omisso  hoc  tantum  legitur[: 
qvousque  inuicte?    Semper  in  interrogationibus  occurrit. 

¥mquam  plerumque  in  *  sententiis  negatiuis  po- 
nitur  post  uocabula  nec9  nemo,  nullus,  non,  necnon  in 
interrogationibus  negatiuis,  tum  prope  comparatiuum,  ut 
p.  376,15,  et  superlatiuum2)  ut  p.  6,18;  duobus  locis 
post  uocabulum  quidquid,  p.  56,23:  quidquid  umquam 
effudimus,  et  p.  262,24,  ubi  Wachsmuthius  scribendum 
esse  recte  proposuit:  quidquid  umquam  commisi.  — 
Hiimqiiam  sexcentiens  legitur;  nonnumquam  tantum 
p.  207,  21;  ceteris  locis  pro  nonnumquam  occurrit  in- 
terdum  particula. 


*)  cf.  quae  dixi  p.  5. 

*)  cf.  Zumpt.  lat.  Gramin.  §.  709,  b. 

Clim  particula,  ubi  cum  indicatiuo  imperfecti 
et  plusquamperfecti  coniungitur,  repetitionem  significans 
idem  semper  ualet  atque  nostrum  wenn,  so  oft  als,  ut 
pp.  178,9;  10;  17;  194,27;  265,20  309,4  etc.  —  Quat- 
tuor  locis  in  capite  apodosis  sic  posita  est,  ut  idem  fere 
ualeat  atque  tunc:  p.  88,13;  15,  ubi  constructa  cum  in- 
dicatiuo  praesentis  historici  sequente  interim  uoce,  pp. 
150,19  et  299,6,  ubi  cum  perfecto  coniuncta  legitur  se- 
quente  subito;  praecedunt  tempora  historica.  —  Saeptus 
in  argumentis  occurrit  pro  qui  pronomine,  qua  de  re 
conferas  uelim,  quae  dixi  p.  3.  Cummaxime  legitur 
pp.  55,21  et  327,8 ;  idem  ualet  atque  nostrum  besonders. 

A  Cfiiontlaiii  particula  Seneca  se  abstinuisse 
uidetur.  Codicibus  enim  haec  uox  in  excerptis  tantum 
firmatur  p.  396,4;  Bursianus  autem  etiam  p.  258,6  quo- 
dam,  quod  exstat  in  libris,  suo  iudicio  mutauit  in  quon- 
dam.  Sed  cum  nullo  alio  loco  haec  particula  exhibeatur, 
sed  eadem  notione  olim  uel  aliquando  uoces  semper 
occurrant,  illic  quondam  epitomatori  tribuendum,  hic 
mutandum  esse  arbitror  in  quendam,  quod  uocabulum  eo 
magis  hoc  loco  probandum  esse  uidetur,  quia  Flori  cu- 
iusdam  mentio  fit  rhetoris,  de  quo  nihil  amplius  constat. ' ) 

Iterum  et  riirsus  ita  inter  se  differunt,  ut 
hoc  sine  respectu  numeri  et  ordinis  repetat,  illud  primam 
semper  repetitionem  respiciat;  quare  iterum  uoci  saepius 
praecedit  semel,  ut  pp.  35,11;  103,6:  semel-iterum; 
tertius  tunc  articulus  uocabulo  tertio  adiungitur,  ut  pp. 


»)  eodem  inodo  Seiieca   p.    126.9    Brocco,    rhetoris    ignoti    uomini, 
quidam  pronoinen  adicit. 

175,19  (recte  enim  Bursianus  hoc  loco  cum  iterum  re- 
stituit)  et  313,1:  semel-iterum-  tertio :  omisso  uocabulo 
semelji.  315,7  legitur:  iterum-tertio.  —  Rursus^.  51,13 
et  52,17  idem  ualet  atque  nostrum  hinwiederum,  hin- 
gegen  (Seneca). J )  lterum  atque  iterum,  rursus  atque 
iterwn,  iterum  atque  saepius  non  occurrunt. 

Votiens  et  quotieiis  uoces  saepius  inueniuntur; 
quotienscumque  tantum  p.  109,1,  aliquotiens  p.  33,17. 


)  cf.  quae  dixi  p.  5. 


■II.  llc  particulis  coitiparatiuis. 

Vt  comparatiuum  apud  Senecam  plerumque  occur- 
rit  in  enuntiatis  minoribus  et  parenthesin  aequiperantibus : 
ut  dixi,  ut  ferunt,  ut  mos  est,  aliis  eiusmodi  structuris. 

—  Nonnullis  locis  idem  ualet  atque  nostrum  wie  %um 
Beispiel,  ut  pp.  16,18;  102,27;  206,12;  17  etc.  - 
Quattuor  tantum  locis  in  altero  comparationis  membro 
sequitur  ita:  pp.  24,22;  44,30;  267,24;  268,19;  sic  par- 
ticula  antecedente  ut  comparatiuo  non  legitur,  ')  nisi 
forte  p.  243,5  uel^  quod  est  in  codicibus,  mutandum  est 
in  ut,  qua  de  re  infra  dicam  p.  27.  —  Vno  loco  ut 
cum  patricipio  futuri  coniunctum  inuenimus ;  p.  33,16: 
(Cicero)  primo  in  Tusculanum  fugit,  inde  transuersis 
itineribus  in  Formianum  ut  ab  Caieta  nauem  conscen- 
surus  proficiscitur ;  quam  structuram,  quia  totus  locus 
ex  Titi  Liui  libro  CXX 2)  fluxit,  non  Senecae  sed  Liuio  tribu- 
endam  esse  censeo, 3)  idque  eo  confidentius,  quia  rhetor 
ne  ceteras  quidem  comparationis  particulas  sic  construit4) 

—  Vi  fere  causali  ut  comparatiuum  positum  esse  uidetur 
p.  184,12:  malam  causam  habeo,  ut  inter  fratres,  quae 
uerba  sic  fere  interpretemur:  einen  schlimmen  Auftrag 
habe  ich,  da  ich  es  mit  meinem  Bruder  zu  tun  habe. 


l)  Haec  dico  propter  Reisig.  (Vorles.  ed.  Haase)  §.  241  sub  finem. 

a)  cf.  Weissenb.  pp  281  et  282;  Maduig  IV,  1  frg.  p.  10. 

')  cf.  qnae  dixi  p,  5. 

*)  cf,  Kuehnast  (livian.   Syntax)  p.  270. 

Saepe  uelut  et  sicut  composita  occurrunt,  quibus 
Seneca  eodem  modo  utitur  atque  simplici  uocabulo  ut, 
nusquam  tamen  pro  nostro:  wie  %um  Beispiel.  —  Vno 
loco  editionis  Bursianeae  antecedente  uelut  alterum  com- 
parationis  membrum  integrum  introducitur  particula  sic 
p.  243,5.  Sed  cum  structura  uelut-sic  apud  ceteros 
scriptores  perraro  occurrat, ' )  uel  signa,  quae  in  codici- 
bus  exstant,  non  in  uetut,  sed  in  ut  mutanda  esse  puto. 
Est  quidem  haec  comparationis  forma  nullo  alio  Senecae 
exemplo  comprobata,  sed  cum  ceteri  scriptores  sic  loqui 
soleant,  etiam  hoc  loco  ut  particulam  rhetori  reddere 
debebimus.  Legendum  igitur  erit:  ltaque  ut  ex  umbroso 
et  obscuro  prodeuntes  loco  clarae  lucis  fulgor  obcaecat, 
sic  scolaslicos  3)  in  forum  transeuntes  omnia 
tamquam  noua  et  inusilata  perturbant.  —  Pro  uelut 
pp.  175,12  et  176,26  scribtur  ueluti  (a  Latrone), s)  pro 
sicut  p.  378,20  sicuti  (a  Seneca). 3)  Simplex  uti  nus- 
quam  occurrit;  uitantur  etiam  praeut,  prout,  utut  com- 
posita;  utcumque  sexiens  inuenitur.  —  Vt  consecutiuo 
plerumque  eo,  adeo,  usque  eo,  lam,  tantum,  ita  uocabula 
praecedunt.  Quod  attinet  ad  consecutionem  temporum, 
Seneca  in  uniuersum  eandam  rationem  atque  ceteri 
scriptores  Romani  sequitur.  Hoc  solum  commemoran- 
dum  est  post  praesens  coniunctiuum  imperfecti  poni 
p.  73,28:  An  idonea  sit,  in  eas  tractationes  quas 
quisque  uull,  diuisit:  an  idonea  sil  tam  infelix,  ut  ca- 
peretur,  ut  ueniret,  ut  lenoni  potisssimum,  ut  prosti- 


l)  cf.  Reisig.   p.  42,4.  f)    sic    Bursianus    recte   scribit   pro: 

istos  a  scotte.  *)  cf.  quae  dixi  p.  5. 


tueretur  etc;  nam  uocabula  tam  infelix  idem  hoc  loco 
ualent  atque:  illa  quae  tam  infelix  erat1).  Ut  tempo- 
rale  semper  cum  indicatiuo  perfecti  construitur;  ut  primum 
occurrit  p.  97,5  et  in  excerptis  p.  384,25.  —  De  ut  par- 
ticula  ui  finali  posita  nihil  est,  quod  adiciam,  Contra 
ualde  memorabilis  est  particulae  usus  in  talibus  structu- 
ris,  quales  apud  ceteros  scriptores  aut  nusquam  aut  raro 
leguntur;  quarum  has  adnotare  mihi  hoc  loco  liceat; 2) 
dicitur  enim:  iubeo  ut  p.  74,3  (Silo  Pompeius);  exspecto 
ut  p.  78,5  (Porcius  Latro),  p.  149,23  (Cestius  Pius), 
p.  208,15  (Alb.  Silus);  iuro  ut  pp.  92,19  et  133,2  (in 
argum);3)  spero  ut  p.  256,15  (Seneca);  lieet  ut  pp. 
270,13  (Cestius  Pius)  et  277,28  (GaUio);  promitto 
ut  pp.  40,28  (P.  Asprenas)  et  137,9  (Arell.  Fuscus); 
mereo  ut  p.  235,11  (Alb.  Silus);  facile  estut^.  251,19 
et  20  (Latro);  aequum  est  ut  p.  261,9  (Arell.  Fuscus); 
aequale  est  ut  p.  180,14  (Seneca);  naturale  est  ut 
p.  199,27  (Latro). 

Ac  comparatiuum  legitur  p.  34,16  praecedente  ali- 
ter,*)  p.  61,21  praecedente  perinde  uocabulo;5)  ceteris 
locis  praeit  simul. 

Quam  particula  primum  ponitur  post  compara- 
tiuum  ideoque  post  malle  uerbum;  deinde  post  ante  et 
post  uocabula,  qua  de  re  conferas  uelim,  quae  de  ante- 
quam  et  postquam  particulis  dixi;  nec  non  post  alius 
uocabulum    et    antecedente    negatione  6)    et  omissa  pp. 


')  cf.  Kuehnast.  p.  218.  a)  cf.  quae  dixi  p.  5. 

3)  cf.  quae  dixi  de  argumentis  p.  .3      4)  cf.  quae  adnotaui  p.  3. 

*)  cf.  adnot.  1  p.  3.  6)  pro  guam  saepissime  ponitur  nisi. 

184,11;  30  (Alb.  Silus)  364,18  (Seneca);  septiens  occurrit 
aeqne  quam  ' ) ;  nam  aeque  ac  non  inueniri  iam  comme- 
moraui  p.  3.  —  Denique  quam  saepissime  ponitur  prae- 
eunte  tam  uocabulo.  — 

Tamquam  sic  compositum  cum  modo  coniunctiuo 
construitur,  si  notionem  hypotheticam  inuoluit,  ut  p. 
119,10:  ego  in  domum  uestram  intrabo,  tamquam  ego 
uos  eiecerim?  p.  87,26:  Albucius  sic  narrauit,  tamquam 
fllio  sciente  factum  esset  adulterium.  Cum  indicatiuo 
coniunctum  bis  occurrit  eadem  significatione,  qua  nos  ad- 
hibemus  sowie  uel  wie  %um  Beispiel:  p.  145,5:  Latro 
haec  omnia  quasi  membra  in  aliquam  quaestionem 
incurrentia  tractabat,  non  ut  qteaestionem;  tamquam 
hoc  ipsum  in  illam  aiebal  quaestionem  incurrere,  in 
qua  quaeritur  etc.  et  p.  263,14:  non  esl  uis,  ubi  ali- 
quid  expediendae  rei  causa  patiendum  est,  sed  paclio : 
tamquam  non  possum  domum  habere,  nisi  hanc  emero : 
nulla  alia  uenalis  est.  —  Saepissime  tamquam  absolute 
ponitur,  ita  ut  coniunctiuus  subaudiendus  sit,  ut  p.  258,4: 
iUud,  quod  tamquam  Latronis  circumfertur,  non  esse 
Latronis  pro  testimonio  dico.  Item  absolute  positum 
saepius  idem  ualet  atque  sowie  uel  wie  zum  Beispiel; 
quod  ubi  fit,  indicatiuus  supplendus  est,  ut  p.  111,26: 
Quidam  pacti  sunt  cum  patre,  tamquam  Mento  qui 
dixit  etc;  p.  131,26:  omnibus  sententiis  utebalur  ad 
hoc  tendentibus;  tamquam:  non  possum  pati  sine  pa- 
tre;  eodem  sensu  tamquam  legitur  pp.  143,24;  231,10; 


)  cf.  p.  3  adn.  1. 

262,16»).  —  Praeterea  tamquam  absolute  ponitur  p. 
145,22:  Justus  (?)  parum  hoc  putabat  ualens  esse 
tamquam  quaestionem,  satis  ualens  tamquam  argu- 
mentum.  p.  164,23:  repudium  excusauit  liberorum  cu- 
piditate,  quos  semper  cupere  tamquam  maritus  debuisset, 
postea  magis  tamquam  tyrannicida;  eodem  sensu  tam- 
quam  occurrit  pp.  178,15;  233,9;  255,1,  quibus  locis 
idem  est  atque  nostrum  in  der  Eigenschaft  als,  ubi  alii 
scriptores  Romani  plerumque  pro  praepositionem  adhibent. 
Pag.  229,2  uim  fere  causalem  induit:  imperator  non  au- 
det  nominare  te}  tamquam  patrem,  quae  uerba  sic  in- 
terpretabimur:  der  Feldherr  wagt  dich  nicht  namhaft 
%u  machen,  weil  du  sein   Vater  bist.  — 

De  particulis  perinde  et  proinde  disseram,  cum  ad 
particulas  causae  peruenerimus. 

Inter  particulas  comparatiuas  etiam  quoque,  etiam, 
item  uocabula  numeranda  esse  censeo  *),  de  quibus  pauca 
adicere  mihi  liceat. 

Quoque  uox  semper  postponitur  ei  uocabulo  ad 
quod  refertur.  Pag.  96,30  legitur:  Latro  aiebat  quoque 
iusiurandum  ineptum  esse,  quod  quam  ineptum  sit,  in 
oculos  incurrit.  Sensus  fere  hic  efflagitatur:  Latro  aie- 
bat  iusiurandum  ineptum  esse;  hunc  si  aeque  spectamus 
atque  codicum  ductus,  aut  ueram  lectionem  inuestigasse 
aut  proxime  ad  rhetoris  manum  accessisse  nobis  uide- 
mur,  si  pro  quoque  scribimus  quodque. 


*)  Idem  adnotandum  est  de  quem  ad  modum  structura  p.  76,25: 
dicendum  est  in  puellam  uehementer,  non  sordide  nec  obscene, 

sordide  ut  Bassus  Julius ;  obscene  quem  admodum  Mur- 

redius  etc. 

»)  cf.  Reisig.  p.  428. 

Pro  etiam  particula  saepissime  occurrit  simplex 
uocabulum  etx)  ut  pp.  1,6;  9,6;  15;  10,7  etc;  eodem 
modo  legitur  sed  et  pro  sed  etiam  p.  46,10,  nisi  forte 
sed  et,  quia  hoc  tantum  loco  inuenitur,  propter  sequens 
uerbum  iudicetis  mutandum  est  in  sed  etiam.  —  Imnw 
etiam  praebetur  in  excerptis  p.  379,7;  quin  etiam  p. 
121,27.  Sed  etiam  non  occurrit  nisi  antecedentibus  uo- 
cabulis  non  tantum;  nam  p.  34,12  in  priore  enuntiato 
legimus  non  modo,  in  altero  sed  quoque;  non  solnm 
duobus  locis  inuenitur  p.  36,4,  ubi  sequitur  sed-quoqne, 
et  p.  301,18,  ubi  simplex  sed2).  —  Interdum  scribitur 
non  tantum  —  (sed  uoce  omissa)  etiam,  ut  p.  268,24: 
non  enim  tantum  patrem,  etiam  patronum  cecidisti. 
Etiam-non  exstat  pro  ne-quidem  p.  193,2 :  uni  enim  etiam 
de  minore  scelere  non  creditur.  —  De  ttiamnunc, 
etiamtunc;  etiamtum  particulis  iam  disserui  dissertatio- 
nis  meae  pp.  14  et  15.  — 

Item  particula  Senecam  non  usum  esse  confiden- 
ter  adseuerare  audeo.  Bursianus  quidem  secus  existimat; 
nam  p.  255,1  de  coniectura  reposuit:  Nam  cum  adulte- 
rium  eommittit,  tamquam  ciuis  peccat,  fitemj  cum 
ueneficium.  Sed  cum  compertum  habeamus  rhetorem  in 
particularum  delectu  certam  atque  distinctam  rationem 
secutum  esse,  nihilque  causae  subesse  uideatur,  cur  hic 
secumnonconstiterit,nostroiure  hanc  coniecturam  respuen- 
dam  esse  statuemus.  Igitur  alia  medela  huic  loco  adferenda 
est,  quam  facile  inueniemus,  si  praecedentia  paulo  accura- 
tius  spectauerimus.  Patet  enim  Montanum  Votienum  quae- 

l)  cf.  Reisig.  p,  430;  Draeger.  p.  39. 
')  cf.  Reisig.  in  adn.  p.  440. 

stionem  suam  sic  instituisse,  ut  tria  scelera  fingeret  priua- 
tim  a  magistratu  publico  commissa:  parricidium,  uenefi- 
cium,  adulterium.  Hoc  ad  nostrum  locum  referendum 
erit;  cogitari  enim  nequit  rhetorem  duo  tantum  scelera 
commemorasse,  tertium  plane  silentio  praeteriisse.  Po- 
terat  igitur  sententiam  sic  amplificare  atque  illustrare, 
ut  trium  scelerum  mentionem  faceret.  Sed  poterat  tan- 
tum:  facere  eum  hoc  debere  plane  negamus.  Satis  erat 
unum  adulterii  crimen  proferre  duabus  de  causis :  et  quia 
hoc  ultimo  loco  praecedit  et  quia  haec  duo  enuntiata 
melius  ad  aurium  sonitum  cadunt,  si  breues  accurataeque 
antitheses  iis  inducuntur.  Ex  hoc  consequens  est  aut 
cum  ueneflcium  delendum  esse  tamquam  otiosum  inter- 
pretis  alicuius  additamentum  aut  transponendum  post 
committit,  aut  post  haec  uerba  lacunam  statuendam,  qua 
etiam  tertium  parricidii  scelus  commemoratum  fuerit. 
Quid  autem  praeferendum  sit,  obstinatius  non  contendo. 
Haud  leue  uulnus  insidet  etiam  in  altero  loco,  quo  item 
de  coniectura  scriptum  est  p.  170,17  de  quo  disputan- 
dum  erit,  ne  posthac  semel  iterumque  in  correctione  ad 
particulas  a  Seneca  non  adamatas  confugiatur.  Certa 
quidem  coniectura,  quamquam  multum  cogitaui,  mihi  non 
subnata  est;  tamen  si  quomodo  enuntiata  antecedentia 
composita  sint  accuratius  spectamus,  hoc  pro  certo 
statuere  possumus  participium  aliquod  ad  concinnitatem 
deesse.  In  mentem  mihi  uenit  excitatas;  cogitaui  etiam 
de  citas;1)  nihil  tamen  inueni,  quod  aliqua  ratione 
probare  possem. 


)  cf,  rixas  ciere  apud  L.  Senecam  in  Oed.  u.  351  ;  apud  Velleium  1 .2. 


IV.  De  partieulis  finalihiis. 

De  ut  particula  iam  disserui  p.  26,  de  quin  postea 
uerba  faciam  p.  42. 

Ouomiiuis  tribus  locis  occurrit  p.  253,7,  ubi 
praecedit  non  peto, ')  p  284,6,  ubi  non  recuso;  p.  296,6 
legitur:  quibus  quominus  ad  famam  peruenirent,  non 
ingenium  defuit  sed  locus.*) 

Hfe  particulam  ui  finali  positam  Seneca  eodem  modo 
adhibet,  quo  ceteri  scriptores  Romani.  —  In  excerptis 
p.  377,27  ne  idem  fere  ualet  atque  quod  non  praece- 
dentibus  in  hoc  uerbis:  ille  in  hoc  scolasticis  morem 
gerebat,  ne  uerbis  calcatis  et  obsoletis  uteretur;  fere 
eodem  modo  p.  107,19  exhibetur:  causa  est,  ne  sine 
fitio  uiuam,  qua  de  constructione  conferas  uelim,  quae 
animaduertit  Draeger.  ad  Tac.  §  143. 

Veu  uel  neue  particulas  rhetor  consulto  deque 
industria  euitasse  uidetur,  quando  quidem  eas  semper  ita 
cirbumscribit,  ut  ne  in  priore  enuntiato  positum  in  altero 
membro  asyndete  repetat.  Non  nullis  autem  locis  priore 
tantum  in  enuntiato  ne  ponitur,  in  sequentibus  aut  asyn- 
dete  aut  et  uoce  adiectis  particula  supplenda  est.  Hoc 
exempla  illustrent:  Legitur  p.  219,20:  Quis  hoc  potest 
credere  optandum  filiae  fuisse,  ne  finiretur  tyrannis, 


')  cf.  L.  Seneca  de  benef.  III,  2,5:  non  deprecarU  quominus. 
■j  cf.  Reisig.  p.  572  in  adn.  et  Draeg.  §.  187. 

ne  rediret  pater?  p.  230,21:  Videte,  ne  quis  nocte 
insciis  custodibus  exeat,  ne  quis  ignorante  republica  ad 
hostem  perueniat,  ne  quis  ex  hostitibus  caslris  grauis 
auro  reuertatur;  p.  102,8 :  Deprecabar  non  pro  ad- 
ultero,  sed  pro  do?no,  ne  fratrem  occideret,  tyrannum 
inquinaret,  patrem  respergeret;  p  278,14 :  Medicos  nero 
suasisse,  ueniret  et  puerum  confunderet  et  impleret 
suspicionibus.  —  Quod  uero  uno  excerptorum  loco  p.  399,18 
neu  occurrit,  nihil  habet  offensionis;  nam  hoc  aut  libra- 
riis  condonandum  aut  epitomatori  tribuendum  esse  nemo 
infitiabitur  ■ ).  —  pro  ne  -  qilitlesiB  structura,  quae 
saepissime  apud  Senecam  inuenitur,  non  raro  nec  poni- 
tur,  ut  pp.  89,2;  202,12  etc. 

Reliquum  est,  ut  de  particula  ne  enclitica  nonnulla 
proferam.  —  Ne  encliticum  in  interrogationibus  rectis  2 ) 
plerumque  legitur,  in  simplicibus  ibi  tantum,  ubi  ceteri 
scriptores  num  uoce  utuntur,  id  est,  ubi  responsum  ne- 
gatiuum  exspectatur 3)  ut  p.  109,4:  Crcdisne  quidquam 
referre,  ubi  simus,  quem  uilae  cu/sum  agamus  ?p.  1 18,15: 
Cum  multa  quaesieris,  poterisne  omnibus  frui?  cf. 
etiam  pp.  30,27;  117,7;  160,3;  176,14;  284,2;  374,15. 
—  IVonite  compositum  quamquam  uno  tantum  loco 
libris  firmatur  p.  168,3  tamen  non  dubito  eandem  uocem 
cum  Bursiano  in  textum  recipere  p.  139,10  pro  eo  quod 
exstat  in  codicibus  n  ?neo,  et  p.  255,21,  ubi  Bursianus 
librorum  uestigia:  nonnd  e:  ante  recte   mutasse   uidetur 


1  )  cf.  quae  dixi  p.  2  et  3. 

2)  in  interr.  obliquis  pro  ne  plerumqne  ponitur  an. 

3)  ubi  ceteri  scriptores  uulgo  ne  uoce  utuntur,   Seneca   particulam 
interr.  omnino  omittere  solet. 

in  nonne  iam  et  ante.  —  Pro  nonne  particula  plerum- 
que  simplex  uocabulum  non  occurrit,  ut  p.  10,22:  Non 
pudet  Laconas  ne  pngna  quidem  hostium  sed  fabula 
uitici?  p.  175,10:  Non  omne  ornamentum  ueluti  causam 
talis  iniuriae  exsecrata  es?  —  In  interrogationibus 
disiunctiuis  ne  plerumque  omittitur,  in  altero  membro 
sequitur  an,  ut  p.  118,20,  22; l)  duobus  tantum  locis 
prius  membrum  ne  uoce  introducitur  p.  22,8 :  Debueritne 
patri  parere  an  non  debuerit?  p.  253,11:  praetorne  se 
mollius  moueret  an  meretrix?  Ut riimne  -  an  legitur 
pp.  34,8  et  191,17,  ubi  Seneca  ipse,  et  p.  323,19,  ubi 
Quintilianus  hac  structura  utitur2)  —  Pag.  49,9  Bursi- 
anus  nec  particulam,  quae  exstat  in  libris,  mutat  in 
ne  et  totum  locum  sic  reddit:  Emolliti  eneruesque, 
quod  (fort.  scr.  ut)  nati  sunt,  inuiti  (fort.  scr. 
in  uita)  manent,  expugnatores  alienae  pudicitiae, 
neglegentes  saae;  in  hos  ne  dii  tantum  mali,  ut 
(in  aliud:  S)  cadat  eloquentia,  non  quo  arbitratus 
sit  hanc  esse  ueram  et  genuinam  lectionem,  sed  quia  nihil 
excogitasse  uidetur,  quo  nodum  solueret.  Et  sane  satis 
nodosa  res  est,  ut  quid  Seneca  scrtpserit  dici  nequeat; 
fortasse  tamen  non  prorsus  ineptum  est,  quod  mihi  in 
mentem  uenit,  ut  scribamus:  In  hos  recidit  tantum  mali, 
ut  cadat  eloquentia. 3) 


*)  eodem  sensu  saepius  occurrit:  utrum-an.  ut  pp    40,15;  62.2; 
73,10;  81,4  etc. 

*)  cf.  quae  dixi  p.  5. 

3)  Studcmundus  proposuit :   in  his  residet  t/mtvm  tnati. 


V.    De  partieiilis  causae. 

Particularum  causalium  apud  Senecam  non  leguutur 
hae:  igitur?  proimle.  propterea,  qua- 
propter J )  •  qu  amodr  em .  quoeirea,  quan- 
doqnicleiBi.  siquidem2),  ne  etenim  quidem 
et  nimirum  particulis  usus  esse  uidetur,  quamquam 
illa  in  editione  Bursianea  bis  exhibetur,  haec  semel.  — 
Legitur  enim  apud  Bursianum  etenim  pp.  8,26  et  79,16, 
quod,  si  magnum  Senecae  operis  uolumen  respicimus, 
iam  per  se  mirum  uidetur  esse,  quia  sexcentiens  hanc 
particulam  ponere  licebat.  —  At  consideremus  locos 
ipsos:  omnes  libri  p.  79,14  exhibent:  Nihil  putabam 
amplius  adici  posse  audaciae  istius,  quam  quod  illa 
in  cruce  (Konitzer  recte  scr.  rupe)  Vestam  nominaue- 
rat:  enim  ab  ipso  supplicio  in  templum  usque  reuoluta 
quidquid  secundum  deos  sanctissimum  esl,  contactu 
suo  polluit.  —  Enim  uocem  in  initio  enuntiati  positam 


')  pro  quapropter  Seneca  utitur  uoce  propter  quod,  ut  pp. 
78,14;  211,7;  pro  propterea  uerbis:  propter  id,  propter  hoc,  ob  id, 
ob  hoc,  et  absolute  positis  et  sequentibus  particulis  quia,  quod,  lit; 
absolute  legitur  ob  hoc  pp.  18,6:  56,18;  168,16;  22;  25;  223,26  etc: 
propter  hoc  pp.  89,10;  105,4  etc;  propter  id  p.  109,24;  sequente 
quodw.  39,10;  62,7;  24  etc;  quia  pp,  91,25;  302,17;  ut^.  168,12; 

')  Kiessl.  p.  36,19  siquidem  scnbendum  esse  recte  coniecit  pro 
eo  quod  est  in  codd.  quidem;  nam  quamquam  siquidem  hoc  uno  loco 
legitur,  tamen  Asinio  Pollioni,  qui  saepius  a  ceterorum  rhetorum  usu 
recedit,  etiam  hanc  sermonis  diiferentiam  nostro  iure  tribuemus. 

neutiquam  ferri  posse  Bursianus  recte  uidit;  quod  autem 
pro  enim  scribendum  esse  proposuit  etenim,  ueri  caret 
similitudine.  Scribit  enim:  Etenim  ab  ipso  supplicio 
etc, ;  quae  uerba,  quamquam  a  codicum  signis  non  nimis 
aberrant,  tamen  sententiarum  nexui  nullo  modo  satisfa- 
ciunt.  Attende  paulo  diligentius:  iam  intelleges  hoc  loco 
particulam  efflagitari,  quae  gradationis  notionem  inuol- 
uat;  quare  Becher  amicus  pro  enim  repetitis  ultimis 
antecedentis  uocabuli  litteris  scribi  uult  at  enim ;  coniec- 
tura  perquam  ad  persuadendum  apta.  Sed  cum  nullo 
alio  loco  hac  at  enim  structura  Seneca  usus  sit  nescio 
an  Studemundus  sequendus  sit  pro  enim  scribendum  esse 
ratus  immo  l). 

Quod  si  recte  disputaui,  etiam  alterius  loci  mendum 
facili  negotio  tollemus.  Legitur  enim  p.  8,26:  Potuis- 
set  etenim  fieri,  ut  uos  magis  illa  laudaretis,  quae 
insaniunt,  quae  uerba  offensionem  sane  magnam  praebent, 
cum  etenim  uox  altero  enuntiati  loco  nusquam  ponatur2). 
Sed  quid  multa?  res  ipsa  manifestum  facere  uidetur 
etenim  hoc  loco  ex  dittographia  ultimae  syllabae  verbi 
potuisset  natum  et  mutandum  esse  in  enim%). 

Alteram  quam  supra  dixi  particulam  nimirum  Bur- 
sianus  scribi  uult  p.  251,21,  ubi  codices  habent:  facilius 
est,  ut  qui  multa  (sic  enim  recte  legi  censeo  in  excerp- 
tis  pro  alia)  meretrici  dederit,  homicidium  neget,  quam 
ut  qui  hoc  quoque  dederit,  quicquam.  Vidimirum  num- 
quam  istud  mulierum  oculis  ostendi  solet,  aut  ista  iam 


»)  immo  sic  legitur  pp.  49,7;  59.21;  74,31;  76,7  etc. 

*)  cf.  Hand.  Turs,  II.  p.  544. 

•)  enim  hoc  loco  etiam  in  noua  Kiessl.  edit.  legitur. 

saepe  uidisset  Bursianus  post  quicquam  uocem  excerp- 
torum1)  uestigia  secutus  cum  uerbum  negandi  recte 
requirat,  neget  in  textum  inserit;  uidimirum  autem  mutat 
in  nimirum,  quod  quia  hoc  loco  unico  nimirum  inue- 
nitur,  falso  eum  fecisse  nuper  Kiesslingius  adnotauit,  qui 
uidimirum  ex  uidelicet  uocabulo  et  nimirum  glossa  a 
lectore  quodam  adscripta  ortum  esse  arbitratus  uideli- 
cet  in  textum  recipit  quam  coniecturam  omnino  respuere 
non  audeo.  Sed  liceat  mihi  etiam  quae  mea  de  hoc  loco 
sit  sententia  adnotare:  longiores  enim  rhetorum  oratio- 
nes  fere  semper  sic  exeunt,  ut  in  ipso  exitu  summam 
quaestionis  ponant,  quod  hoc  loco  frustra  quaesieris:  ne- 
que  uero  in  hoc,  sed  in  antecedente  enuntiato  cardo 
orationis  Porci  Latronis  inesse  uidetur.  Quare  Latro- 
nem  his  uerbis:  quam  ut  qui  multa  meretrici  dede- 
rit,  homicidium  neget  dicendi  finem  fecisse  censeo,  a 
numquam  autem  uocabulo  incepisse  alium  rhetorem, 
cuius  nominis  uestigia  fortasse  in  litteris  uidimirum 
latitant:  pro  uidimirum  igitur  scribo  Vibi  Bufi2),  quem 
uirum  Seneca  et  aliis  locis  saepenumero  disserentem 
facit  et  in  hac  controuersia  pp.  251,4;  256,19;  259,1. 
—  Itaque  nimirum  particula  Senecam  usum  esse  nega- 
bimus. 

fldcirco  quod  rhetor  scripsisse  uidetur  p.    276,7, 


*)  in  libris  excerptoruni  p.  434,14  exhibetur  antecedente  dederit 
forma  negarit,  quod  Bursianus  recte  mutauit  in  neget. 

s)  eodem  modo  Eebling.  p.  35,8  ac  alienam  mutauit  in  a  Cati- 
lina,  Lipsius  p.  227,1  uoles  uel  in  Yolesum,  cf.  Jahrb.  f.  Phil. 
1871,4,  p.  269,  et  Kiessl.  Neue  Beitr.  z.  Krit.  d.  Rhetor  Sen.  Ham- 
burg  1871;  p.  15. 

ubi  codices  exhibent  idcircu,  eandem  uim  habet  atque 
aliis  permultis  locis  ob  hoc  uel  propter  hoc  lJ. 

Ouigipe  uocabulum  ter  legitur  eadem  significatione 
atque  enim;  pp.  10,14  et  120,20  (?)  cum  uerbo  finito 
coniungitur,  p.  34,12  cum  participio  perfecti  passiui. 

Olioni&Bii  octiens  eodem  sensu  positum  est  at- 
quae  nostrum  da  ja. 

Icfieo  eandem  significationem  habet  atque  ob  id 
et  ob  hoc,  ita  ut  et  ad  uerba  antecedentia  referatur  et 
ad  sequentia  sequente  quia  particula.  Plerumque  primum 
enuntiati  locum  tenet,  rarius  alterum;  quod  ubi  fit,  sae- 
pissime  praecedit  et;  p.  77,15  num,  p.  255,24  nec;  p. 
259,23  legitur:  hanc  ideo  sententiam.  Tertium  hanc 
uocem  locum  tenere  negandum  esse  puto;  nam  p.  362,26 
codex  P  sequendus  est,  qui  pro  eo,  quod  Bursianus  re- 
cepifc  et  ille  ideo,  recte  tradere  uidetur  et  ideo  ille.  — 
Plurimis  locis  Seneca  hoc  uocabulo  absolute  utitur,  quin- 
quiens  quia  sequitur;  ideo-quod  non  occurrit;  ideoque 
legitur  p.  52,3  et  82). 

I¥am  et  enfm  particularum  usu  Seneca  ab  aliis 
scriptoribus  multum  differt.  Primum  enim  perraro  eas 
cum  aliis  uocibus  componit;  namque3J  legitur  tantum 
p.  36,21  et  26-,  nam  falso  Muellerum  pp.  231,9  et  359,7 
id  quod  est  in  codicibus  itaque  mutasse  censeo  in  nam- 
que;  illis  enim  duobus  locis,  ubi  libri  ipsi  na?nque 
praebent,  particula  consulto  et  initio  enuntiati  et  ante 
uocalem    posita    esse    uidetur,    id    quod    Muellerus    non 

')  huius  rei  exempla   inuenis  diss.  nieae  p.  36  in  adn.   1. 
a)  cf.  quae  dixi  p.  5. 
s)  cf.  quae  dixi  p.   5. 

respexit:  nam  p.  359,7  altero  enuntiati  loco,  p.  231,9  ter- 
tio  namque  poni  uult,  utroque  autem  loco  ante  conso- 
nantem.  Sed  recte  Jahnium  p.  231,9  pro  itaqve  scri- 
psisse  censeo  utique;  p.  359,7  autem  codicum  lectionem 
ilaque,  quae  a  sensu  non  abhorreat,  seruandam  esse 
puto.  —  Quidnam  rhetorem  usum  esse  cur  negandum 
sit,  iam  supra1)  exposui;  enimuero  uulgari  et  propria 
ui  positum  occurrit  semel  p.  121,5;  etenim  particulam 
Senecam  fugisse  iam  diss.  meae  p.  37  demonstraui.  — 
Praeterea  tenendum  est  rhetorem,  ubi  enim  cum  negatione 
coniungat,  saepius  non  enim  scribere  quam  neque  enim; 
hoc  enim  undecim,  illud  uiginti  locis  sine  ullo  notionis 
discrimine  legitur.  —  Vno  loco  editionis  Bursianeae  p. 
30,13  inuenimus  haut  enim,  quod  uix  recte  textui  datum 
esse  arbitror. 

Tertium  hoc  est:  ceteri  scriptores  altero2)  enuntiati 
loco  enim  particulam  ponere  solent;  Seneca  eam  et  altero 
et  tertio  loco  ponit,  ut  pag.  307,21;  335,12  etc;  quarto 
loco  uocabulum  illud  scriptum  esse  non  puto,  quamquam 
p.  23,11  omnes3)  exhibent  codices:  incertae  sortis  uiuU 
mus  enim,  quod  Bursianus  in  textum  recepit;   at  licet 


•)  cf.  p.  2. 

*)  Dico  enim  uocem  apud  Ciceronem  alterum  semper  locum  tenere ; 
nam  nomen  cum  praepos.  uel  uerbum  cum  negat.  coniunctum  quasi  in 
unam  notionem  coeunt.  Idem  dicendum  est  de  figuris  necesse  est 
p.  47,26;  quaesitum  est  p.  238,21;  opatio  est  p.  238,7:  nam  est 
illud  tam  arte  cum  uerbo  antecedente  coniunctum  est,  ut  cum  illo  una 
uoce  si  non  scriptum,  at  certe  pronuntiatum  sit;  cf.  etiam  Hand.  Turs. 
II,  p.  400. 

3)  Kiessl.    codicem    Tb    enim    altero    loco    praebere    in    ed.    sua 
adnotat. 

quarto  loco  enim  poni  possit,  in  fine  enuntiati,  ut  hoc 
loco  fit,  particulam  legi  nouum  et  inauditum  est.  Re- 
scribo  igitur  transpositione  usus:  incertae  enim  sorlis 
uiuimus  arbitratus  in  archetypo  enim  alterum  enuntiati 
locum  tenuisse,  librarii  autem  culpa  omissum  et  tunc  in 
fine  positum  esse. 

Ilaqiie  particula  rhetor  eadem  ui  utitur  atque 
Cicero  aliique  scriptores  Romani;  ponit  eam  et  in  initio 
et  altero  enuntiati  loco;  tertio  loco  tantum  p.  297,6  le- 
gitur:  et  pecuniam  itaque  el  dignitatem  etc;  p.  231,9 
itague,  quod  a  sensu  ualde  abhorret,  Jahnium  recte 
mutasse  in  utique  iam  antea  commemoraui. 

IVempe  uoce  Seneca  eadem  ui  atque  sine  dubio 
neque  multo  rarius  pro  nam  utitur.  Vtraque  notione 
primum  orationis  tenet  locum  exceptis  p.  102,13,  ubi 
precedit  hae  pronomen1)  (Vibius  Rufus)2)  et  p.  309,18, 
ubi  legitur  sed  nempe*)  (Turrinus).2) 

Ergo  saepissime  in  interrogationibus  occurrit  ple- 
rumque  aduerbiis  uel  pronominibus  antecedentibus  inter- 
rogatiuis,  ut  quid,  ecquid,  quare,  plurimis  eiusmodi  locis 
cum  ironiae  quadam  ui,  ut  p.  219,17:  quid?  ergo  mauis 
inimicum  adoptet?  p.  203,10:  quid?  ergo  nemo  reus 
uiuet?  Verum  etiam  omissis  talibus  uocabulis  saepe  sen- 
tentiae  ironicam  notionem  infert,  ut  p.  297,17:  non  ergo 
debuit  de  corio  eius  satisfieri?  p.  329,7:  nemo  ergo 
miseris  seruit?  Ponitur  et  primo  et  altero  enuntiationis 
loco. 


')  ceteris  Jocis  pronomen  Mc,  haec,  Aoc  postponitur,  utpp.  98,24 
118,29;  149,26;  331,24. 

')  cf.  quae  dixi  p.  5.         8)  cf.  Draeger.  p.  44. 

Qllidlli1)  uocem  rhetor  et  absolute  ponit  et  se- 
quente  modo  coniunctiuo.  Idem  semper  ualet  atque 
nostrum:  warum  (sollte)  denn  nichf? 

Clir  uocabulo  Seneca,  ut  ceteri  scriptores,  in  inter- 
rogationibus  et  directis  et  indirectis  utitur. 

Olii  particula  p.  16,22  post  mirandi  uerbum2)  et 
p.  134,8  post  structuram  nec  est  posita  quamquam  om- 
nibus  codicibus  traditur,  mutanda  esse  uidetur  in  quod, 
quia  cum  hac  particula  omnibus  aliis  locis  et  mirandi 
uocabulum  et  nec  ests)  figura  construitur.  Pagg.  64,23 
et  156,24  legitur  nescio  qui1)  f=  vielleicht).  —  Altoqui 
et  ceteroqui,  (=  sonst)  5)  saepissime  occurrunt. 

Ollin  particula  in  editione  Bursianea  ui  causali 
legitur  p.  2,11:  nescio  quin  quod  humanis  natura  sub- 
duxit  oculiSy  aeterna  nox  obruit?  Sed  habet  sane  ali- 
quid  dubitationis,  quod  hoc  uno  loco  quin  causali  ui 
occurrit  quamquam  de  hac  re  alii  aliter  existimare  pos- 
sunt.  Quaero  tamen,  quo  illud  nescio  absolute  positum 
spectet  et  quomodo  ex  toto  enuntiato  sana  sententia 
prolici  possit.  Hoc  nemodum  docuit  neque  doceri  posse 
censeo.      Sed    quomodo    locus    sanandus    sit    nescio.  6) 


')  cf.  Ribbeck:  Beitrage  zur  Lehre  von  den  latein.  Partikeln 
pag.  11. 

2)  In  cod.  C  (Kiessl.)  legitur  qvod,  quam  uocem  etiam  Kiessl.  recepit. 

3)  cf.  pp.  142,27;  227,28;  248,12;  274,14;  282,8;  286,24  etc. 
*)  cf.  adnot.  6. 

5)  Manuscr.  modo  alioqui  et  ceteroaui,  modo  alioquin  et  cete- 
roqvin  praebent. 

6)  Libenter  amplector  Kiessl.  emendationem  pro  quin  cum  cod.  Tb. 
qui  proponentis  et  totum  locum  sic  legentis :  tetra  caligo  fluctus  pre- 
mit  et  (Haas:  pro  remitet)  nescio  qiti  quod  /nimanis  natura  sub- 
duxit  ocutis,  aeterna  nox  obruit. 

Non  dubito  quin  occurrit  pp.  18,22;  32,17;  34,2;  78,13; 
203,22;  222,28;  243,23;  315,14;  non  uetor  quin  p.  52,21 
et  uix  tempero  quin  l)  p.  301,5  a  Seneca  ipso  dicuntur:2) 
ab  Asinio  Pollione  p.  32,27:  non  mora  fuit  quin;*)  ab 
Hispone  Romanio  p.  153,9:  paullum  abest  quin;  — 
p.  163,6  codicibus  traditum  est:  tyranuus  non  uetuissel 
istam  parere  quin  inter  et  cum  hoc  uehementer  im- 
pleuisset,  qui  locus  adeo  corruptus  esse  uidetur,  ut  non 
appareat,  quid  hoc  loco  significet  quin. 4)  —  De  quin 
particula  gradationis  uim  inuoluente  dixi  p.  31.  s.  u. 
etiam;  eodemque  loco  de  structura  quin  etiam  uerba  feci. 

Scilicet  et  uidelicet  uocibus  causali  ui,  non- 
numquam  etiam  ui  ironica  utitur.  —  Quod  autem  Bur- 
sianus  pp.  169,14  et  325,5  scilicet  in  textum  recepit, 
me  non  habet  adsentientem.  Intellegi  enim  non  potest, 
qua  ratione  ductus  p.  169,14  si,  quod  uocabulum  et  in 
codicibus  exstat  et  ad  sensum  bene  quadrare  mihi  uide- 
tur,  in  scilicel  mutatuerit.  —  Neque  minus  anceps  res 
est,  cum  p.  325,5  sedad  mutauerit  in  scilicet  ait;  pri- 
mum  enim  signa  librorum  sedad  a  sciticet  nimis  abhor- 
rent;  nam  in  nostris  codicibus  nullum  uestigium  super 
est  scilicet  uocabuli  per  scl  notati;  deinde  ubicumque 
apud  Senecam  illa  particula  legitur,  alterum  enuntiati 
locum  tenet,  nusquam  in  initio  ponitur.5)  Quibus  causis 
apparere  mihi  uidetur  Bursianum  etiam  hoc  loco  codicum 


l)  cf.  Tac.  ann.  15,39.     2)  cf.  quae  dixi  p.  5.     3)  cf.  Tac.  hist.  3,28. 

*)  Bursianus  post  uocem  inter  lacunam  staduendam  esse  recte  con- 
tendere  uidetur. 

5)  Hanc  ob  causam  Kiesslingium  p.  168,18  se  leuit,  quod  exstat  in 
codd.,  falso  mutasse  censeo  in  scilicet. 

signa  falso  mutasse  in  scilicet  ait;  sed  quamquam 
saepius  medelam  his  uerbis  adferre  conatus  sum,  emen- 
dationem  non  inueni. 

Videlicet  uox  et  primum  et  alterum  et,  ubi  nomen 
cum  praepositione  coniunctum  praecedit,  tertium  enuntiati 
locum  tenet. 

Ouare  plerumque  in  interrogationibus  inuenitur 
pro  cur;  perraro  relatiue  ponitur;  hoc  si  fit,  praecedunt 
figurae,  ut  non  est,  non  nabeo;  demonstratiue  non 
occurrit. 


VI*    De  particulis  coiicessiuis. 

Restat,  ut  pauca  de  particulis  concessiuis  addamus. 

Oiiainqiiaiii  uocem  Seneca  semper  cum  modo 
indicatiuo  coniungit,  ut  pp.  59,19;  119,25;  172,23,  231,30; 
311,12;  bis  demonstratiue  posita  idem  significat  atque 
nostrum  und  doch  uel  freilich;  pp.  119,25  et  311,12. 

Qtiaiiiuis  particulam  a  Seneca  semper  cum  con- 
iunctiuo  constructam  esse  quominus  contendam,  me  non 
impedit  librorum  auctoritas,  qui  p.  7,7  exhibent:  Pro- 
pitiis  auribus  accipitur,  quamuis  incredibile  est  lJ, 
quae  uerba  etiam  Bursianus  in  textum  recepit.  —  Nam 
cum  in  codicibus  est  et  sit  uocabula  saepissime  inter  se 
confundantur  omnibusque  aliis  locis  ex  quamuis  uoce 
coniunctiuus  pendeat,  etiam  hoc  loco  recte  reponemus: 
quamuis  incredibile  sit2). 

Etsi  uocem  Seneca  consilio  euitasse  uidetur,  ut 
recte  iam  Woelfflinus 3)  animaduertit.  Non  igitur  teme- 
ritatis  crimen  subibimus,  si  p.  10,10,  ubi  omnes  exhibent 
codices:  sed  etsi  cadendum  est,  particulam  et  ut  ex 
falsa  antecedentium  litterarum  repetitione  ortam  delebi- 
mus  et  locum  sic  reddemus:  sed  si  cadendum  est1)  etc. 

»)  cf.  tamen  Draeger.  §.  201;  Reisig  p.  529  et  adnot.  467; 
*)  miror,  quod  etiam  in  nona  Kiessl,  editione  hoc  loco  occurrit  est. 
s)  Publitii  Syri  sentenliae:  p.  11  adn.  2:  Animaduertiex.gr. 
utrutnque  (et  patrem  et  filium)  abslinuisse  uocabulo  etsi. 
*)  Sed  sietiam  Kiessl.  in  editionem  suam  recepit. 

Etiamsi^  quod  saepissime  occurrit,  ita  a  quamuis 

differt,  ut  illud  hypothesin,  hoc  factum  semper  significet; 
construitur  modo  cum  indicatiuo,  modo  cum  coniunctiuo. 

Tanften  apud  rhetorem  aut  primum  aut  alterum 
enuntiati  locum  tenet;  attamen  (in  initio  semper  positum) 
adhibuit  p.  255,23  Montanus  Votienus l)  et  p.  320,20 
Porcius  Latro  ' ) ;  ceteris  locis  pro  attamen  inuenitur  et 
tamen  uel  sed  tamen. 

Tamefietsiy  quantumuis,  quamlibet  particulis  Seneca 
abstinuisse  uidetur.  — 


)  cf.  quae  dixi  p.  5. 

Maxiniilianus  Car.  Gfuil.  Sander 

de  uita  sua. 

Natus  sum  postr.  Kal.  Jun.  anni  h.  s.  XLVIII  Trep- 
toui  in  oppido  ad  Tollensem  flumen  sito  a  patre  Carolo 
et  a  matre  Emma  e  gente  Walter,  quos  adhuc  superstites 
esse  ualde  gaudeo.  Fidei  addictus  sum  euangelicae.  De- 
cem  annos  natus  cum  pater  in  propinquum  Jarmen  oppi- 
dulum  concessisset,  in  gymnasium  Tanglimense  receptus 
sum,  quod  tunc  florebat  Sommerbrodtio  postea  Bormanno 
directoribus,  uiris  ut  de  gymnasii  flore  optime  meritis  ita 
ipsi  mihi  in  paucis  colendis.  Cum  maturitatis  testimonio 
dimissus  tempore  autumnali  anni  h.  s.  LXVII  Gryphis- 
waldiam  me  contuli  philologiae  studiis  operam  nauaturus. 
A  uiro  ill.  Budge  t.  t.  rectore  ciuibus  academicis  adscrip- 
tus  per  sex  semestria  scholis  interfui  uu.  ill.  Buecheleri, 
Georgii,  Hoeferi,  de  Noorden,  Preuneri,  Schoemanni, 
Studemundi,  Susemihlii,  quoruin  multa  in  me  merita  pio 
fidelique  animo  agnosco.  Hoc  loco  temperare  mihi  non 
possum,  quin  singulares  agam  gratias  Buechelero,  Schoe- 
manno,  Studemundo,  qui  me  seminarii  philologici  sodalem 
et  auctoritate  et  doctrina  et  beneuolentia  multis  nomini- 
bus  deuinxerunt,  atque  etiam  Georgio,  quo  duce  societa- 
tis  philosophicae  exercitationibus  magna  cum  mea  utili- 
tate  operam  dedi.  Priuata  studia  mea  Studemundus  summa 
cum  facilitate  semper  fouit  et  docendo  atque  suadendo 
auxit.  Cum  magnum  illud  exardesceret  bellum,  ut  omnes 
qui  arma  sustinere  poterant,  sic  ego  quoque  ad  signa 
uocatus,  quantum  facere  potui,  ad  coercendam  Gallorum 
insolentiam  contuli.  Cum  Deo  Maximo  ex  omnibus  proe- 
liis  quorum  particeps  eram,  paene  integer  ad  studia  mea 
reuersus  per  unum  semestre  scholis  interfui  uu.  ill.  Geor- 
gii  et  Studemundi. 

Sententiae  controuersae. 

I. 

Ex  Lehrsii  editione  Horatiana  Jitteras  latinas  plus  detrimenti  quam 
utilitatis  cepisse. 

II. 

Senecae  rhetoris  p.  115,26  (Burs.)  uocabula  concuplsc entem  nihil 
delenda  esse. 

HL 

Senecae  p.  133,1"  sq.  textum  sic  esse  restituendum :  moriar.habeo 
et  causam  et  exemplum:  quaedam  ardentibus  rogis  se  maritorum 
miscuerunt. 


IV. 

Philosophiae  ueteris  historiam  in  superioribus  gynmasiorum  ordinibus 
docendam  esse. 

